|

2011/769/ΕΕ: Απόφαση του Συμβουλίου, της 27ης Οκτωβρίου 2011 , για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Αργεντινής, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994, σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση - Συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Αργεντινής, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994, σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση

Επίσημη Εφημερίδα αριθ. L 317 της 30/11/2011 σ. 0010 - 0012

		Απόφαση του Συμβουλίουτης 27ης Οκτωβρίου 2011για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Αργεντινής, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994, σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση(2011/769/ΕΕ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 6 στοιχείο α) σημείο v),Έχοντας υπόψη την πρόταση της Ευρωπαϊκής Επιτροπής,Έχοντας υπόψη την έγκριση του Ευρωπαϊκού Κοινοβουλίου,Εκτιμώντας τα ακόλουθα:(1) Στις 29 Ιανουαρίου 2007, το Συμβούλιο εξουσιοδότησε την Επιτροπή να αρχίσει διαπραγματεύσεις με ορισμένα άλλα μέλη του Παγκοσμίου Οργανισμού Εμπορίου κατ’ εφαρμογή του άρθρου XXIV παράγραφος 6 της Γενικής Συμφωνίας Δασμών και Εμπορίου (ΓΣΔΕ) του 1994, στο πλαίσιο της προσχώρησης της Δημοκρατίας της Βουλγαρίας και της Ρουμανίας στην Ευρωπαϊκή Ένωση.(2) Οι διαπραγματεύσεις διεξήχθησαν από την Επιτροπή στα πλαίσια των οδηγιών διαπραγμάτευσης που εκδόθηκαν από το Συμβούλιο.(3) Μετά την ολοκλήρωση των εν λόγω διαπραγματεύσεων, μονογραφήθηκε, στις 22 Σεπτεμβρίου 2010, μια συμφωνία υπό μορφή ανταλλαγής των επιστολών μεταξύ της Ευρωπαϊκής Ένωσης και της Δημοκρατίας της Αργεντινής, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση.(4) Η συμφωνία υπεγράφη εξ ονόματος της Ένωσης στις 20 Απριλίου 2011, με την επιφύλαξη της σύναψής της σε μεταγενέστερη ημερομηνία, σύμφωνα με την απόφαση 2011/256/ΕΕ του Συμβουλίου [1].(5) Η συμφωνία θα πρέπει να συναφθεί,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Εγκρίνεται εξ ονόματος της Ένωσης η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Αργεντινής σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση.Το κείμενο της συμφωνίας προσαρτάται στην παρούσα απόφαση.Άρθρο 2Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να προβούν, εξ ονόματος της Ένωσης, στην κοινοποίηση που προβλέπεται στη συμφωνία [2].Άρθρο 3Η παρούσα απόφαση αρχίζει να ισχύει την ημέρα της έκδοσής της.Λουξεμβούργο, 27 Οκτωβρίου 2011.Για το ΣυμβούλιοΟ ΠρόεδροςJ. Miller[1] ΕΕ L 110 της 29.4.2011, σ. 13.[2] Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.--------------------------------------------------Συμφωνίαυπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Αργεντινής, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994, σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή ΈνωσηΑ. Επιστολή της ΈνωσηςΚύριε,Έπειτα από διαπραγματεύσεις κατ’ εφαρμογή του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) του 1994 για την τροποποίηση των πινάκων της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση, λαμβάνω την τιμή να προτείνω τα ακόλουθα:Η Ευρωπαϊκή Ένωση θα ενσωματώσει στον πίνακά της, για το τελωνειακό έδαφος της ΕΕ27, τις παραχωρήσεις που περιλαμβάνονται στον πίνακα της ΕΕ25 με τις ακόλουθες τροποποιήσεις:Προστίθενται 1500 τόνοι στην κατανομή ανά χώρα (Αργεντινή) βάσει της δασμολογικής ποσόστωσης ΕΕ για το "κρέας βοοειδών χωρίς κόκαλα, νωπό ή διατηρημένο με απλή ψύξη", με διατήρηση του τρέχοντος συντελεστή του 20 % για τη δασμολογική ποσόστωση. Για τα τέσσερα πρώτα έτη της εφαρμογής η αύξηση θα είναι 2000 τόνοι. Από το πέμπτο έτος της εφαρμογής και μετά η αύξηση θα είναι 1500 τόνοι.Δημιουργείται κατανομή ανά χώρα (Αργεντινή) 200 τόνων βάσει της δασμολογικής ποσόστωσης ΕΕ για το "κρέας βουβάλου χωρίς κόκαλα, κατεψυγμένο", ενώ η κατανομή για την Αργεντινή καλύπτει επίσης και το "νωπό και διατηρημένο με απλή ψύξη", με διατήρηση του τρέχοντος συντελεστή του 20 % για τη δασμολογική ποσόστωση.Προστίθενται 122790 τόνοι (erga omnes) στη δασμολογική ποσόστωση ΕΕ για το "μαλακό σιτάρι (μέσης και χαμηλής ποιότητας)", με διατήρηση του τρέχοντος συντελεστή των 12 EUR/τόνο για τη δασμολογική ποσόστωση.Προστίθενται 890 τόνοι (erga omnes) στη δασμολογική ποσόστωση ΕΕ για το "κριθάρι", με διατήρηση του τρέχοντος συντελεστή των 16 EUR/τόνο για τη δασμολογική ποσόστωση.Προστίθενται 890 τόνοι (erga omnes) στη δασμολογική ποσόστωση ΕΕ για το "κριθάρι ζυθοποιίας", με διατήρηση του τρέχοντος συντελεστή των 8 EUR/τόνο για τη δασμολογική ποσόστωση.Προστίθενται 35914 τόνοι (erga omnes) στη δασμολογική ποσόστωση ΕΕ για τον "αραβόσιτο", με διατήρηση του τρέχοντος συντελεστή του 0 % για τη δασμολογική ποσόστωση.Η Ευρωπαϊκή Ένωση και η Δημοκρατία της Αργεντινής κοινοποιούν η μία στην άλλη την ολοκλήρωση των εσωτερικών διαδικασιών τους για την έναρξη ισχύος της συμφωνίας. Η συμφωνία θα τεθεί σε ισχύ 14 ημέρες μετά την ημερομηνία της παραλαβής της πλέον πρόσφατης κοινοποίησης.Σας παρακαλώ να μου επιβεβαιώσετε εάν η κυβέρνησή σας συμφωνεί ως προς το περιεχόμενο της παρούσας επιστολής. Σε περίπτωση καταφατικής απάντησης, η παρούσα επιστολή και η εκ μέρους σας γραπτή επιβεβαίωση θα αποτελέσουν από κοινού συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Αργεντινής.Με ιδιαίτερη εκτίμηση,Για την Ευρωπαϊκή ΈνωσηΒ. Επιστολή της Δημοκρατίας της ΑργεντινήςΚύριε,Έχω την τιμή να σας γνωρίσω ότι έλαβα τη σημερινή επιστολή σας, η οποία έχει ως εξής:"Έπειτα από διαπραγματεύσεις κατ’ εφαρμογή του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) του 1994 για την τροποποίηση των πινάκων της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση, λαμβάνω την τιμή να προτείνω τα ακόλουθα:Η Ευρωπαϊκή Ένωση θα ενσωματώσει στον πίνακά της, για το τελωνειακό έδαφος της ΕΕ27, τις παραχωρήσεις που περιλαμβάνονται στον πίνακα της ΕΕ25 με τις ακόλουθες τροποποιήσεις:Προστίθενται 1500 τόνοι στην κατανομή ανά χώρα (Αργεντινή) βάσει της δασμολογικής ποσόστωσης ΕΕ για το "κρέας βοοειδών χωρίς κόκαλα, νωπό ή διατηρημένο με απλή ψύξη", με διατήρηση του τρέχοντος συντελεστή του 20 % για τη δασμολογική ποσόστωση. Για τα τέσσερα πρώτα έτη της εφαρμογής η αύξηση θα είναι 2000 τόνοι. Από το πέμπτο έτος της εφαρμογής και μετά η αύξηση θα είναι 1500 τόνοι.Δημιουργείται κατανομή ανά χώρα (Αργεντινή) 200 τόνων βάσει της δασμολογικής ποσόστωσης ΕΕ για το "κρέας βουβάλου χωρίς κόκαλα, κατεψυγμένο", ενώ η κατανομή για την Αργεντινή καλύπτει επίσης και το "νωπό και διατηρημένο με απλή ψύξη", με διατήρηση του τρέχοντος συντελεστή του 20 % για τη δασμολογική ποσόστωση.Προστίθενται 122790 τόνοι (erga omnes) στη δασμολογική ποσόστωση ΕΕ για το "μαλακό σιτάρι (μέσης και χαμηλής ποιότητας)", με διατήρηση του τρέχοντος συντελεστή των 12 EUR/τόνο για τη δασμολογική ποσόστωση.Προστίθενται 890 τόνοι (erga omnes) στη δασμολογική ποσόστωση ΕΕ για το "κριθάρι", με διατήρηση του τρέχοντος συντελεστή των 16 EUR/τόνο για τη δασμολογική ποσόστωση.Προστίθενται 890 τόνοι (erga omnes) στη δασμολογική ποσόστωση ΕΕ για το "κριθάρι ζυθοποιίας", με διατήρηση του τρέχοντος συντελεστή των 8 EUR/τόνο για τη δασμολογική ποσόστωση.Προστίθενται 35914 τόνοι (erga omnes) στη δασμολογική ποσόστωση ΕΕ για τον "αραβόσιτο", με διατήρηση του τρέχοντος συντελεστή του 0 % για τη δασμολογική ποσόστωση.Η Ευρωπαϊκή Ένωση και η Δημοκρατία της Αργεντινής κοινοποιούν η μία στην άλλη την ολοκλήρωση των εσωτερικών διαδικασιών τους για την έναρξη ισχύος της συμφωνίας. Η συμφωνία θα τεθεί σε ισχύ 14 ημέρες μετά την ημερομηνία της παραλαβής της πλέον πρόσφατης κοινοποίησης.Σας παρακαλώ να μου επιβεβαιώσετε εάν η κυβέρνησή σας συμφωνεί ως προς το περιεχόμενο της παρούσας επιστολής. Σε περίπτωση καταφατικής απάντησης, η παρούσα επιστολή και η εκ μέρους σας γραπτή επιβεβαίωση θα αποτελέσουν από κοινού συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Αργεντινής."Λαμβάνω την τιμή να εκφράσω τη συμφωνία της κυβέρνησής μου με την ανωτέρω επιστολή.Με ιδιαίτερη εκτίμηση,Για την κυβέρνηση της Δημοκρατίας της Αργεντινής--------------------------------------------------


title: 2010/487/Ευρατόμ: Απόφαση του Συμβουλίου, της 9ης Οκτωβρίου 2009 , σχετικά με τη σύναψη, εκ μέρους της Επιτροπής, της συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας της Ινδίας για έρευνα στον τομέα της ενέργειας σύντηξης

text:
               15.9.2010

               EL

               Επίσημη Εφημερίδα της Ευρωπαϊκής Ένωσης

               L 242/25

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 9ης Οκτωβρίου 2009
   σχετικά με τη σύναψη, εκ μέρους της Επιτροπής, της συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας της Ινδίας για έρευνα στον τομέα της ενέργειας σύντηξης
   (2010/487/Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,
   την πρόταση της Επιτροπής,
   Εκτιμώντας τα ακόλουθα:

               (1)

               Η Επιτροπή, σύμφωνα με τις κατευθυντήριες γραμμές του Συμβουλίου, της 22ας Ιουλίου 2008, διεξήγαγε διαπραγματεύσεις για τη σύναψη συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας της Ινδίας για έρευνα στον τομέα της ενέργειας σύντηξης.

               (2)

               Η σύναψη της συμφωνίας θα πρέπει να εγκριθεί από την Επιτροπή,

         ΑΠΟΦΑΣΙΖΕΙ:
   Άρθρο μόνο
   Εγκρίνεται η σύναψη, εκ μέρους της Επιτροπής, για την Ευρωπαϊκή Κοινότητα Ατομικής Ενέργειας και εξ ονόματος αυτής, της συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας της Ινδίας για έρευνα στον τομέα της ενέργειας σύντηξης.
   Το κείμενο της συμφωνίας επισυνάπτεται στην παρούσα απόφαση.

      Βρυξέλλες, 9 Οκτωβρίου 2009.

            Για το Συμβούλιο

            Ο Πρόεδρος

         Å. TORSTENSSON

    ---documentbreak---

               15.9.2010

               EL

               Επίσημη Εφημερίδα της Ευρωπαϊκής Ένωσης

               L 242/26

         ΣΥΜΦΩΝΊΑ
   συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας της Ινδίας για έρευνα στον τομέα της ενέργειας σύντηξης
   Η ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ (Ευρατόμ)
   και
   Η ΔΗΜΟΚΡΑΤΙΑ ΤΗΣ ΙΝΔΙΑΣ,
   (εφεξής καλούμενες ομού «τα συμβαλλόμενα μέρη»)
   ΕΚΤΙΜΩΝΤΑΣ ότι, στο πλαίσιο της συμφωνίας συνεργασίας για τις εταιρικές σχέσεις και την ανάπτυξη που συνήφθη στις 20 Δεκεμβρίου 1993 μεταξύ της Ευρωπαϊκής Κοινότητας και της Δημοκρατίας της Ινδίας, τα συμβαλλόμενα μέρη ανέλαβαν να εντείνουν τη συνεργασία τους στους τομείς της ενέργειας και της προστασίας του περιβάλλοντος.
   ΕΠΙΘΥΜΩΝΤΑΣ να συνεχίσουν να προωθούν την ανάπτυξη της ενέργειας σύντηξης ως δυνάμει περιβαλλοντικά αποδεκτής, οικονομικά ανταγωνιστικής και ουσιαστικά απεριόριστης πηγής ενέργειας,
   ΣΥΜΦΩΝΗΣΑΝ ΣΤΑ ΑΚΟΛΟΥΘΑ:
   Άρθρο Ι
   Στόχος
   Στόχος της παρούσας συμφωνίας είναι η ενίσχυση της συνεργασίας μεταξύ των συμβαλλόμενων μερών στους τομείς που καλύπτονται από τα αντίστοιχα προγράμματα σύντηξης, με βάση το αμοιβαίο όφελος και τη συνολική αμοιβαιότητα, προκειμένου να αναπτυχθεί η επιστημονική κατανόηση και η τεχνολογική ικανότητα που αποτελούν εγγενή όρο των συστημάτων ενέργειας σύντηξης.
   Άρθρο II
   Τομείς Συνεργασίας
   Στους τομείς συνεργασίας που καλύπτει η παρούσα συμφωνία είναι δυνατόν να περιλαμβάνονται:

               α)

               οι διατάξεις tokamak συμπεριλαμβανομένων των έργων μεγάλης κλίμακας σύγχρονης γενεάς και οι δραστηριότητες που σχετίζονται με τα έργα της επόμενης γενεάς·

               β)

               οι εναλλακτικές διατάξεις αντί των tokamak·

               γ)

               η τεχνολογία της ενέργειας μαγνητικής σύντηξης·

               δ)

               η θεωρία του πλάσματος και η εφαρμοσμένη φυσική πλάσματος·

               ε)

               πολιτικές και σχέδια προγραμμάτων και

               στ)

               άλλοι τομείς, όπως συμφωνείται εγγράφως από τα συμβαλλόμενα μέρη, εφόσον καλύπτονται από τα αντίστοιχα προγράμματά τους.

         Άρθρο III
   Μορφές Συνεργασίας
   1.   Οι μορφές συνεργασίας βάσει της παρούσας συμφωνίας μπορεί να περιλαμβάνουν τα ακόλουθα, χωρίς ωστόσο να περιορίζονται σε αυτά:

               α)

               ανταλλαγή και παροχή πληροφοριών και δεδομένων για τις επιστημονικές και τεχνολογικές δραστηριότητες, εξελίξεις, πρακτικές και αποτελέσματα, καθώς και για τις πολιτικές και σχέδια προγραμμάτων, συμπεριλαμβανομένης και της ανταλλαγής εμπιστευτικών πληροφοριών σύμφωνα με τις ρήτρες και τους όρους που προβλέπονται στα άρθρα VI και VΙΙ·

               β)

               ανταλλαγή επιστημόνων, μηχανικών και άλλων ειδικών για συμφωνηθείσες χρονικές περιόδους ενόψει της συμμετοχής τους σε πειράματα, αναλύσεις, σχεδιασμό και άλλες δραστηριότητες έρευνας και ανάπτυξης σύμφωνα με όσα ορίζονται στο άρθρο VΙΙΙ·

               γ)

               διοργάνωση σεμιναρίων και άλλων συναντήσεων με σκοπό τη συζήτηση και την ανταλλαγή πληροφοριών επί συμφωνηθέντων θεμάτων που αφορούν τους θεματικούς τομείς που απαριθμούνται στο άρθρο ΙΙ και τον προσδιορισμό συνεργατικών δραστηριοτήτων που είναι ενδεχομένως σκόπιμο να αναληφθούν σύμφωνα με το άρθρο V·

               δ)

               ανταλλαγή και διάθεση δειγμάτων, υλικών, εξοπλισμού (οργάνων και εξαρτημάτων) για πειράματα, δοκιμές και αξιολόγηση σύμφωνα με τα άρθρα IX και Χ·

               ε)

               εκτέλεση κοινών μελετών, έργων ή πειραμάτων, συμπεριλαμβανομένου του κοινού σχεδιασμού, κατασκευής και λειτουργίας τους·

               στ)

               δημιουργία διασυνδέσεων ανταλλαγής δεδομένων, όπως, μεταξύ άλλων, εργαλείων ανάλυσης δεδομένων εξ αποστάσεως· και

               ζ)

               άλλες ειδικότερες μορφές συνεργασίας που συμφωνούνται αμοιβαία και εγγράφως από τα συμβαλλόμενα μέρη.

         2.   Τα συμβαλλόμενα μέρη συντονίζουν, στο πλαίσιο της παρούσας συμφωνίας, όπως κρίνουν σκόπιμο, τις δραστηριότητες αυτές με άλλες διεθνείς δραστηριότητες έρευνας και ανάπτυξης που αναλαμβάνονται στον τομέα της σύντηξης, για να ελαχιστοποιείται η επικάλυψη των σχετικών ενεργειών. Κανένα στοιχείο στην παρούσα συμφωνία δεν εκλαμβάνεται ως επηρεάζον τις υφιστάμενες ή μελλοντικές ρυθμίσεις συνεργασίας μεταξύ των συμβαλλομένων μερών.
   Άρθρο IV
   Συντονιστική Επιτροπή και Εκτελεστικές Γραμματείες
   1.   Τα συμβαλλόμενα μέρη συνιστούν συντονιστική επιτροπή, προκειμένου να συντονίζει και να εποπτεύει τις δραστηριότητες στο πλαίσιο της παρούσας συμφωνίας. Κάθε συμβαλλόμενο μέρος διορίζει ίσο αριθμό μελών στη συντονιστική επιτροπή και ορίζει ένα από τα διορισθέντα μέλη ως επικεφαλής της αντιπροσωπείας του. Η συντονιστική επιτροπή συνέρχεται μία φορά το χρόνο, εναλλάξ στη Δημοκρατία της Ινδίας και στην Ευρωπαϊκή Ένωση ή σε άλλες συμφωνημένες στιγμές και τόπους. Στη συνεδρίαση προεδρεύει ο επικεφαλής της αντιπροσωπείας του φιλοξενούντος συμβαλλόμενου μέρους.
   2.   Η συντονιστική επιτροπή καταρτίζει πρόγραμμα των μελλοντικών δραστηριοτήτων συνεργασίας και εγκρίνει και επανεξετάζει την πρόοδο των εν εξελίξει δραστηριοτήτων συνεργασίας στο πλαίσιο της παρούσας συμφωνίας. Επίσης προτείνει, συντονίζει και εγκρίνει τις μελλοντικές δραστηριότητες συνεργασίας εντός του πεδίου εφαρμογής της παρούσας συμφωνίας, συνεκτιμώντας την τεχνική τους αξία και το επίπεδο προσπαθειών που απαιτούνται για να προκύψει αμοιβαίο όφελος και για να κατοχυρωθεί η συνολική αμοιβαιότητα στο πλαίσιο της παρούσας συμφωνίας.
   3.   Όλες οι αποφάσεις της συντονιστικής επιτροπής λαμβάνονται ομόφωνα.
   4.   Κάθε συμβαλλόμενο μέρος διορίζει έναν εκτελεστικό γραμματέα, ο οποίος ενεργεί για ίδιο λογαριασμό κατά τις χρονικές περιόδους που παρεμβάλλονται μεταξύ των συνεδριάσεων της συντονιστικής επιτροπής για όλα τα ζητήματα που σχετίζονται με τη συνεργασία στο πλαίσιο της παρούσας συμφωνίας. Οι εκτελεστικοί γραμματείς φέρουν την ευθύνη για την καθημερινή διαχείριση των ζητημάτων στο πλαίσιο της εν λόγω συνεργασίας.
   Άρθρο V
   Υλοποίηση
   1.   Κάθε συμβαλλόμενο μέρος υποδεικνύει τους κατάλληλους φορείς για την υλοποίηση των δραστηριοτήτων που υπάγονται στην παρούσα συμφωνία.
   2.   Όταν η συντονιστική επιτροπή εγκρίνει μια συνεργατική δραστηριότητα, εγκρίνει, εάν χρειάζεται, σχέδιο έργου με βάση την παρούσα συμφωνία και σύμφωνα με τους όρους της.
   3.   Σε κάθε σχέδιο έργου παρατίθεται κατάλογος των φορέων που έχουν υποδειχθεί για την υλοποίηση του έργου και περιλαμβάνονται αναλυτικές ρυθμίσεις υλοποίησης των συνεργατικών δραστηριοτήτων. Αυτές περιλαμβάνουν ρυθμίσεις για το τεχνικό περιεχόμενο και τα θέματα διαχείρισης, τις ισχύουσες αρμοδιότητες απορρύπανσης, την ανταλλαγή εμπιστευτικών πληροφοριών, την ανταλλαγή εξοπλισμού, την αντιμετώπιση θεμάτων πνευματικής ιδιοκτησίας, τις συνολικές δαπάνες, τον επιμερισμό του κόστους και το χρονοδιάγραμμα, όπως κρίνεται σκόπιμο, χωρίς η απαρίθμηση αυτή να είναι εξαντλητική.
   Άρθρο VI
   Διάθεση και Διάδοση των Πληροφοριών
   1.   Με την επιφύλαξη της ισχύουσας νομοθεσίας του και των διατάξεων της παρούσας συμφωνίας, κάθε συμβαλλόμενο μέρος και τα οριζόμενα από αυτό πρόσωπα αναλαμβάνουν τη δέσμευση να θέτουν χωρίς κανένα περιορισμό στη διάθεση του άλλου συμβαλλόμενου μέρους και των προσώπων που ορίζονται από αυτό, κάθε πληροφορία που υπάρχει στη διάθεσή τους και η οποία απαιτείται για την εκτέλεση των συνεργατικών δραστηριοτήτων στο πλαίσιο της παρούσας συμφωνίας.
   2.   Τα συμβαλλόμενα μέρη υποστηρίζουν την ευρύτερη δυνατή διάδοση των πληροφοριών που έχουν δικαίωμα να κοινοποιήσουν και οι οποίες είτε έχουν αναπτυχθεί από κοινού είτε προορίζονται να διατεθούν ή να ανταλλαγούν βάσει των διατάξεων της παρούσας συμφωνίας, υπό την επιφύλαξη της ανάγκης να προστατευθούν οι εμπιστευτικές πληροφορίες και της ανάγκης να προστατευθεί η πνευματική ιδιοκτησία που δημιουργείται ή εκχωρείται στο πλαίσιο της παρούσας συμφωνίας.
   3.   Οι πληροφορίες που διαβιβάζονται από το ένα συμβαλλόμενο μέρος στο άλλο στο πλαίσιο της παρούσας συμφωνίας είναι ακριβείς, στο βαθμό που το επιτρέπουν η γνώση και η πεποίθηση του συμβαλλόμενου μέρους που τις διαβιβάζει, χωρίς ωστόσο το συμβαλλόμενο μέρος που τις διαβιβάζει να εγγυάται την καταλληλότητα των πληροφοριών που διαβιβάζονται για οποιαδήποτε ιδιαίτερη χρήση ή εφαρμογή από τον παραλήπτη των πληροφοριών ή από οποιονδήποτε τρίτο. Οι πληροφορίες που αναπτύσσονται από κοινού από τα συμβαλλόμενα μέρη είναι ακριβείς, στο βαθμό που το επιτρέπουν η γνώση και η πεποίθηση αμφοτέρων των συμβαλλομένων μερών. Κανένα συμβαλλόμενο μέρος δεν εγγυάται την ακρίβεια των πληροφοριών που αναπτύσσονται από κοινού ή την καταλληλότητά τους για οποιοδήποτε ιδιαίτερο σκοπό, χρήση ή εφαρμογή τους από το άλλο μέρος ή από οποιονδήποτε τρίτο.
   Άρθρο VII
   Πνευματική Ιδιοκτησία
   Η προστασία και ο επιμερισμός των δικαιωμάτων πνευματικής ιδιοκτησίας που δημιουργούνται ή εκχωρούνται κατά τη διάρκεια των συνεργατικών δραστηριοτήτων στο πλαίσιο της παρούσας συμφωνίας διέπονται από τις διατάξεις του παραρτήματος Α, που αποτελεί αναπόσπαστο τμήμα της παρούσας συμφωνίας και ισχύει για το σύνολο των δραστηριοτήτων που διεξάγονται στο πλαίσιο της συμφωνίας αυτής.
   Άρθρο VIII
   Ανταλλαγές Προσωπικού
   Η ανταλλαγή προσωπικού μεταξύ των συμβαλλομένων μερών ή των προσώπων που ορίζονται από αυτά στο πλαίσιο της παρούσας συμφωνίας διέπεται από τους ακόλουθους κανόνες:

               α)

               κάθε συμβαλλόμενο μέρος εξασφαλίζει την επιλογή ειδικευμένου προσωπικού με την πείρα και τα προσόντα που απαιτούνται για την εκτέλεση των δραστηριοτήτων που προγραμματίζονται στο πλαίσιο της παρούσας συμφωνίας. Κάθε σχετική ανταλλαγή προσωπικού συμφωνείται αμοιβαία εκ των προτέρων με ανταλλαγή επιστολών μεταξύ των συμβαλλομένων μερών, στις οποίες γίνεται παραπομπή στις διατάξεις της παρούσας συμφωνίας και τις συναφείς ρυθμίσεις για τα δικαιώματα πνευματικής ιδιοκτησίας, καθώς και στη συγκεκριμένη συνεργατική δραστηριότητα·

               β)

               η καταβολή των οφειλόμενων αποδοχών, ασφάλιστρων και επιδομάτων στο προσωπικό που ανταλλάσσεται αποτελεί ευθύνη κάθε συμβαλλόμενου μέρους·

               γ)

               εάν δεν συμφωνηθεί διαφορετικά, τα έξοδα ταξιδίου και διαμονής για το προσωπικό που ανταλλάσσεται, το οποίο διαμένει στο ίδρυμα υποδοχής, βαρύνουν το συμβαλλόμενο μέρος αποστολής·

               δ)

               το συμβαλλόμενο μέρος υποδοχής μεριμνά για την προσήκουσα στέγαση του υπό ανταλλαγή προσωπικού του άλλου συμβαλλομένου μέρους (και των μελών των οικογενειών του που συγκατοικούν) σε κοινώς ευμενή, αμοιβαία βάση·

               ε)

               το συμβαλλόμενο μέρος υποδοχής παρέχει κάθε αναγκαία συνδρομή, σύμφωνα με τη σχετική νομοθεσία του, στο υπό ανταλλαγή προσωπικό του άλλου συμβαλλομένου μέρους όσον αφορά θέματα διοικητικών διατυπώσεων (π.χ. χορήγηση θεώρησης διαβατηρίου)·

               στ)

               κάθε συμβαλλόμενο μέρος μεριμνά ώστε το υπό ανταλλαγή προσωπικό να τηρεί τους γενικούς κανόνες σχετικά με τους κανονισμούς εργασίας και ασφαλείας που ισχύουν στον χώρο του ιδρύματος υποδοχής· και

               ζ)

               κάθε συμβαλλόμενο μέρος έχει, με δικά του έξοδα, τη δυνατότητα να παρακολουθεί συγκεκριμένες δραστηριότητες δοκιμών και εργασίες ανάλυσης του άλλου συμβαλλόμενου μέρους στους τομείς συνεργασίας που ορίζονται στο άρθρο ΙΙ. Η παρακολούθηση είναι δυνατόν να πραγματοποιείται μέσω επισκέψεων προσωπικού, σε κάθε περίπτωση έπειτα από προηγούμενη συμφωνία του συμβαλλόμενου μέρους υποδοχής.

         Άρθρο IX
   Ανταλλαγές Εξοπλισμού, Δειγμάτων κ.λπ.
   Σε περίπτωση ανταλλαγής, δανεισμού ή διάθεσης εξοπλισμού, οργάνων, δειγμάτων, υλικών ή απαραίτητων ανταλλακτικών (στο εξής «ο εξοπλισμός κ.λπ.»), από το ένα συμβαλλόμενο μέρος ή τα πρόσωπα που αυτό ορίζει στο άλλο συμβαλλόμενο μέρος ή στα πρόσωπα που αυτό ορίζει, ισχύουν οι ακόλουθες διατάξεις που καλύπτουν τη μεταφορά και χρήση του εξοπλισμού κ.λπ.:

               α)

               το συμβαλλόμενο μέρος αποστολής χορηγεί το ταχύτερο δυνατόν αναλυτικό κατάλογο του εξοπλισμού κ.λπ. που πρόκειται να διατεθεί, με τις αντίστοιχες προδιαγραφές και την τεχνική και ενημερωτική τεκμηρίωση·

               β)

               ο εξοπλισμός κ.λπ. που παρέχεται από το συμβαλλόμενο μέρος αποστολής εξακολουθεί να αποτελεί ιδιοκτησία του και επιστρέφεται στο συμβαλλόμενο μέρος αποστολής σε ημερομηνία που καθορίζεται από τη συντονιστική επιτροπή, εκτός εάν υπάρχει διαφορετική συμφωνία στο σχέδιο έργου που αναφέρεται στο άρθρο V·

               γ)

               ο εξοπλισμός κ.λπ. τίθεται σε λειτουργία στο ίδρυμα υποδοχής μόνον κατόπιν αμοιβαίας συμφωνίας μεταξύ των συμβαλλομένων μερών και

               δ)

               το συμβαλλόμενο μέρος υποδοχής διαθέτει τους απαραίτητους χώρους για την εγκατάσταση του εξοπλισμού κ.λπ. και παρέχει ηλεκτρική ενέργεια, νερό, φυσικό αέριο κ.λπ., σύμφωνα με τις τεχνικές απαιτήσεις, οι οποίες συμφωνούνται αμοιβαία από τα συμβαλλόμενα μέρη.

         Άρθρο X
   Γενικές Διατάξεις
   1.   Κάθε συμβαλλόμενο μέρος διεκπεραιώνει τις δραστηριότητες που προβλέπονται στην παρούσα συμφωνία με βάση τις ισχύουσες νομοθετικές και κανονιστικές διατάξεις του και χορηγεί πόρους στον βαθμό που υπάρχουν διαθέσιμες πιστώσεις.
   2.   Με εξαίρεση τις περιπτώσεις που έχει ειδικά συμφωνηθεί κάτι άλλο εγγράφως από τα συμβαλλόμενα μέρη, κάθε συμβαλλόμενο μέρος βαρύνεται με το κόστος που συνεπάγεται γι’ αυτό η συνεργασία στο πλαίσιο της παρούσας συμφωνίας.
   3.   Όλα τα ζητήματα ερμηνείας ή υλοποίησης της παρούσας συμφωνίας που ανακύπτουν κατά τη διάρκεια ισχύος της επιλύονται με συμφωνία μεταξύ των συμβαλλομένων μερών.
   4.   Στον βαθμό που αυτό αφορά την Ευρατόμ, η παρούσα συμφωνία εφαρμόζεται στα εδάφη στα οποία εφαρμόζεται η συνθήκη για την ίδρυση της Ευρατόμ και στα εδάφη των χωρών που συμμετέχουν στο πρόγραμμα σύντηξης της Ευρατόμ ως πλήρως συνδεδεμένα τρίτα κράτη.
   Άρθρο XI
   Διάρκεια Ισχύος, Τροποποίηση και Καταγγελία
   1.   Η παρούσα συμφωνία αρχίζει να ισχύει την ημερομηνία κατά την οποία τα συμβαλλόμενα μέρη αλληλοενημερώνονται εγγράφως για την ολοκλήρωση των αντίστοιχων εσωτερικών διαδικασιών που απαιτούνται για την έναρξη ισχύος της συμφωνίας και παραμένει σε ισχύ επί πέντε έτη. Η ισχύς της παρούσας συμφωνίας παρατείνεται αυτόματα για συμπληρωματικές περιόδους πέντε ετών, εκτός εάν ένα συμβαλλόμενο μέρος γνωστοποιήσει στο άλλο εγγράφως την πρόθεσή του να καταγγείλει τη συμφωνία, έξι τουλάχιστον μήνες πριν από την εκπνοή της.
   2.   Η παρούσα συμφωνία μπορεί να τροποποιηθεί με γραπτή συμφωνία των συμβαλλόμενων μερών.
   3.   Όλες οι κοινές προσπάθειες και πειράματα που δεν έχουν ολοκληρωθεί κατά τη χρονική στιγμή της καταγγελίας ή εκπνοής της παρούσας συμφωνίας μπορεί να συνεχιστούν μέχρι την ολοκλήρωσή τους σύμφωνα με τους όρους της παρούσας συμφωνίας.
   4.   Η παρούσα συμφωνία και κάθε σχέδιο έργου που σχετίζεται με αυτή μπορούν να καταγγελθούν ανά πάσα στιγμή, κατά τη διακριτική ευχέρεια οποιουδήποτε από τα συμβαλλόμενα μέρη, με προηγούμενη έγγραφη προειδοποίηση έξι μηνών από το συμβαλλόμενο μέρος που επιδιώκει να καταγγείλει τη συμφωνία ή το σχέδιο έργου. Η καταγγελία αυτή δεν θίγει τα δικαιώματα που ενδέχεται να έχουν προκύψει βάσει της παρούσας συμφωνίας ή του σχεδίου έργου για οποιοδήποτε συμβαλλόμενο μέρος μέχρι τη χρονική στιγμή της καταγγελίας.
   5.   Η παρούσα συμφωνία συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, ρουμανική, σλοβακική, σλοβενική, πορτογαλική, σουηδική, τσεχική και φινλανδική γλώσσα και όλα τα κείμενα είναι εξίσου αυθεντικά.

      Σε πίστωση των ανωτέρω, οι υπογράφοντες, δεόντως εξουσιοδοτημένοι προς τούτο, έθεσαν την υπογραφή τους κάτω από την παρούσα συμφωνία.
      Έγινε στο Νέο Δελχί, στις έξι Νοεμβρίου του έτους δύο χιλιάδες εννέα.

            Για την Ευρωπαϊκή Κοινότητα Ατομικής Ενέργειας

         BENITA FERRERO-WALDNER

            Για την Κυβέρνηση της Δημοκρατίας της Ινδιας

         ANIL KAKODKAR

   ΠΑΡΑΡΤΗΜΑ Α

      ΔΙΚΑΙΩΜΑΤΑ ΠΝΕΥΜΑΤΙΚΗΣ ΙΔΙΟΚΤΗΣΙΑΣ

   Τα δικαιώματα πνευματικής ιδιοκτησίας που δημιουργούνται ή εκχωρούνται στο πλαίσιο της παρούσας συμφωνίας απονέμονται με βάση τις ακόλουθες διατάξεις:
   Ι.   Εφαρμογή

   Το παρόν παράρτημα εφαρμόζεται σε όλες τις συνεργατικές δραστηριότητες που υλοποιούνται βάσει της παρούσας συμφωνίας, εκτός αντιθέτων συμφωνημένων διατάξεων.
   II.   Κυριότητα, επιμερισμός και άσκηση των δικαιωμάτων

   Α.   Για τους σκοπούς της παρούσας συμφωνίας, η «πνευματική ιδιοκτησία» έχει την έννοια που δίνεται στο άρθρο 2 της σύμβασης για την ίδρυση της Παγκόσμιας Οργάνωσης Πνευματικής Ιδιοκτησίας, που υπογράφηκε στη Στοκχόλμη στις 14 Ιουλίου 1967.
   Β.   Το παρόν παράρτημα ρυθμίζει τον επιμερισμό των δικαιωμάτων, συμφερόντων και δικαιωμάτων εκμετάλλευσης μεταξύ των συμβαλλομένων μερών. Κάθε συμβαλλόμενο μέρος φροντίζει για την εκχώρηση στο άλλο συμβαλλόμενο μέρος των δικαιωμάτων πνευματικής ιδιοκτησίας που του απονέμονται σύμφωνα με τις διατάξεις του παρόντος παραρτήματος. Με το παρόν παράρτημα ουδόλως τροποποιείται ή θίγεται ο επιμερισμός των δικαιωμάτων, συμφερόντων και δικαιωμάτων εκμετάλλευσης μεταξύ ενός συμβαλλομένου μέρους και των υπηκόων του, ο οποίος διέπεται από τη νομοθεσία και την πρακτική που εφαρμόζει το εν λόγω συμβαλλόμενο μέρος.
   Γ.   Η καταγγελία ή εκπνοή της παρούσας συμφωνίας δεν θίγει τα δικαιώματα ή τις υποχρεώσεις που απορρέουν από το παρόν παράρτημα.

               1.

               Στις περιπτώσεις που τα συμβαλλόμενα μέρη αναλαμβάνουν συνεργατικές δραστηριότητες, τα δικαιώματα πνευματικής ιδιοκτησίας που προκύπτουν από τις κοινές έρευνες, δηλαδή από έρευνες που υποστηρίζονται από αμφότερα τα συμβαλλόμενα μέρη, ρυθμίζονται στα πλαίσια Προγράμματος Τεχνολογικής Διαχείρισης (ΠΤΔ) σύμφωνα με τις ακόλουθες βασικές αρχές:

                           α)

                           τα συμβαλλόμενα μέρη γνωστοποιούν αμοιβαίως εντός ευλόγου χρονικού διαστήματος τα τυχόν δικαιώματα πνευματικής ιδιοκτησίας που προκύπτουν βάσει της παρούσας συμφωνίας (ή των σχετικών εκτελεστικών διακανονισμών)·

                           β)

                           εκτός εάν έχει συμφωνηθεί διαφορετικά, τα σχετικά με την πνευματική ιδιοκτησία δικαιώματα και έννομα συμφέροντα που προκύπτουν κατά τη διάρκεια των κοινών ερευνών είναι εκμεταλλεύσιμα από οποιονδήποτε των συμβαλλομένων χωρίς εδαφικούς περιορισμούς·

                           γ)

                           κάθε συμβαλλόμενο μέρος επιζητεί την έγκαιρη προστασία της πνευματικής ιδιοκτησίας επί της οποίας αποκτά δικαιώματα και συμφέροντα στο πλαίσιο της εκτέλεσης του ΠΤΔ·

                           δ)

                           σε κάθε συμβαλλόμενο μέρος παρέχεται μη αποκλειστική, αμετάκλητη και απαλλαγμένη από την καταβολή τελών άδεια εκμετάλλευσης όλων των δικαιωμάτων πνευματικής ιδιοκτησίας που προκύπτουν στο πλαίσιο της παρούσας συμφωνίας, αποκλειστικά και μόνο για ερευνητικούς σκοπούς, και

                           ε)

                           στους επισκέπτες ερευνητές που έχουν συμμετάσχει στη δημιουργία της πνευματικής ιδιοκτησίας παραχωρούνται δικαιώματα πνευματικής ιδιοκτησίας και μερίδιο επί των τελών εκμετάλλευσης που κερδίζουν τα ιδρύματα υποδοχής από την παραχώρηση των αδειών εκμετάλλευσης των αντίστοιχων δικαιωμάτων πνευματικής ιδιοκτησίας, στο πλαίσιο της πολιτικής που ακολουθούν τα ιδρύματα υποδοχής. Κάθε συμβαλλόμενο μέρος επιφυλάσσει στους επισκέπτες ερευνητές μεταχείριση εξίσου ευνοϊκή με εκείνη που επιφυλάσσει στους υπηκόους του όσον αφορά τη χορήγηση των προαναφερθέντων δικαιωμάτων πνευματικής ιδιοκτησίας και μεριδίων επί των τελών εκμετάλλευσης. Επιπλέον, κάθε επισκέπτης ερευνητής που αναγνωρίζεται ως εφευρέτης δικαιούται μεταχείρισης υπηκόου του συμβαλλόμενου μέρους υποδοχής στο θέμα των βραβείων, δώρων, ευεργετημάτων ή οποιασδήποτε άλλης ανταμοιβής που του παρέχεται σύμφωνα με την πολιτική του ιδρύματος υποδοχής και της αντίστοιχης εφαρμοστέας νομοθεσίας των συμβαλλομένων μερών.

               2.

               Στην περίπτωση άλλων συνεργατικών δραστηριοτήτων πλην της κοινής έρευνας που εμπίπτει στις διατάξεις της παραγράφου II.Δ.(1), εφόσον απαιτείται βάσει της νομοθεσίας και των κανονιστικών διατάξεών του, κάθε συμβαλλόμενο μέρος απαιτεί από όλους τους συμμετέχοντές του να συνάψουν ειδικές συμφωνίες με αντικείμενο τη διεξαγωγή των κοινών ερευνητικών δραστηριοτήτων και τα δικαιώματα και τις υποχρεώσεις κάθε συμμετέχοντος. Όσον αφορά τα δικαιώματα πνευματικής ιδιοκτησίας, στις συμφωνίες ρυθμίζονται, κατά κανόνα, μεταξύ άλλων και τα θέματα που αφορούν την ιδιοκτησία, την προστασία, τα δικαιώματα χρήσης για ερευνητικούς σκοπούς, την εκμετάλλευση και τη διάδοση, συμπεριλαμβανομένων των διατάξεων για την από κοινού δημοσίευση, τα δικαιώματα και τις υποχρεώσεις των επισκεπτών ερευνητών και τις διαδικασίες για την επίλυση των διαφορών. Στις συμφωνίες είναι επίσης δυνατόν να ρυθμίζονται και άλλα θέματα, όπως η πρόσβαση στις νεοαποκτώμενες και τις υφιστάμενες πληροφορίες, η παραχώρηση αδειών εκμετάλλευσης και τα παραδοτέα στοιχεία.

         Ε.   Σεβόμενο τους όρους του ανταγωνισμού στους τομείς που αφορά η παρούσα συμφωνία, κάθε συμβαλλόμενο μέρος οφείλει να μεριμνά ώστε να διασφαλίζεται ότι τα δικαιώματα που αποκτώνται σύμφωνα με τους όρους της παρούσας συμφωνίας και οι ρυθμίσεις που συνομολογούνται στο πλαίσιό της, ασκούνται κατά τρόπο ώστε να ενθαρρύνεται, ιδίως i) η χρήση των πληροφοριών που παράγονται ή οι οποίες καθίστανται διαθέσιμες με άλλους τρόπους, στο πλαίσιο της παρούσας συμφωνίας, και η διάδοσή τους, στον βαθμό που αυτό συμβαδίζει με τους όρους που καθορίζονται στην παρούσα συμφωνία, με τις ρυθμίσεις που θεσπίζονται στο τμήμα IV αυτής και με όλους τους άλλους κανόνες οι οποίοι ενδέχεται να ισχύουν στο πλαίσιο της οικείας νομοθεσίας των συμβαλλομένων μερών αναφορικά με τον χειρισμό ευαίσθητων ή εμπιστευτικών πληροφοριών στον πυρηνικό τομέα και ii) η έγκριση και εφαρμογή διεθνών προτύπων.
   III.   Εργασίες που προστατεύονται με δικαιώματα δημιουργού

   Σύμφωνα με τους όρους της παρούσας συμφωνίας, τα δικαιώματα δημιουργού που ανήκουν στα συμβαλλόμενα μέρη, τυγχάνουν μεταχείρισης που συνάδει με τη συμφωνία για τις εμπορικές πτυχές των δικαιωμάτων πνευματικής ιδιοκτησίας, την οποία διαχειρίζεται ο Παγκόσμιος Οργανισμός Εμπορίου.
   IV.   Επιστημονικές συγγραφικές εργασίες

   Με την επιφύλαξη της μεταχείρισης που επιφυλάσσεται στις μη αποκαλυφθείσες γνώσεις στο τμήμα V, εφαρμόζονται οι ακόλουθες διαδικασίες:

               Α.

               Κάθε συμβαλλόμενο μέρος δικαιούται να αξιώσει την παραχώρηση μη αποκλειστικής, αμετάκλητης και απαλλαγμένης από την καταβολή τελών άδειας εκμετάλλευσης, για όλες τις χώρες, της μετάφρασης, αναπαραγωγής και δημόσιας διανομής των πληροφοριών που περιλαμβάνονται στα επιστημονικά και τεχνικά περιοδικά, τα άρθρα, τις εκθέσεις, τα βιβλία ή τα άλλα μέσα, που προκύπτουν άμεσα από τις κοινές έρευνες που έχουν πραγματοποιηθεί σύμφωνα με τις διατάξεις της παρούσας συμφωνίας από τα συμβαλλόμενα μέρη ή εξ ονόματός τους.

               Β.

               Όλα τα προοριζόμενα για δημόσια διανομή αντίγραφα ενός έργου, του οποίου προστατεύονται τα δικαιώματα δημιουργού και το οποίο έχει παραχθεί σύμφωνα με την παρούσα διάταξη, πρέπει να αναγράφουν τα ονοματεπώνυμα των δημιουργών του έργου, εκτός αυτών που αντιτίθενται ρητά στην αναφορά του ονόματός τους. Τα αντίγραφα αυτά πρέπει επίσης να φέρουν τη σαφώς ορατή μνεία ότι έχουν τύχει της υποστήριξης των αντισυμβαλλομένων μερών στο πλαίσιο της συνεργασίας τους.

         V.   Εμπιστευτικές πληροφορίες

   Α.   Έγγραφες εμπιστευτικές πληροφορίες

               1.

               Κάθε συμβαλλόμενο μέρος προσδιορίζει το νωρίτερο δυνατόν τις πληροφορίες που επιθυμεί να παραμείνουν εμπιστευτικές σε σχέση με την παρούσα συμφωνία, λαμβάνοντας υπόψη, μεταξύ άλλων, τα ακόλουθα κριτήρια:

                           α)

                           οι πληροφορίες είναι απόρρητες, υπό την έννοια ότι δεν είναι στην ολότητα τους ή υπό το ακριβές σχήμα ή σύνθεση των συνιστωσών τους εν γένει γνωστές ή άμεσα προσπελάσιμες με νόμιμα μέσα·

                           β)

                           οι πληροφορίες έχουν πραγματική ή πιθανή εμπορική αξία λόγω του απόρρητου χαρακτήρα τους, και

                           γ)

                           τα πρόσωπα που έχουν το νόμιμο έλεγχο των πληροφοριών αυτών έχουν εφαρμόσει εύλογα υπό τις συγκεκριμένες περιστάσεις μέτρα για τη διαφύλαξη του απόρρητου χαρακτήρα τους. Τα συμβαλλόμενα μέρη έχουν σε ορισμένες περιπτώσεις τη δυνατότητα να συμφωνήσουν ότι, εκτός εάν ορίζεται διαφορετικά, τα μέρη ή η ολότητα των πληροφοριών που διατίθενται, ανταλλάσσονται ή προκύπτουν κατά τη διάρκεια των κοινών ερευνών που αναλαμβάνονται στο πλαίσιο της παρούσας συμφωνίας δεν επιτρέπεται να κοινοποιηθούν.

               2.

               Κάθε συμβαλλόμενο μέρος φροντίζει ώστε οι εμπιστευτικές πληροφορίες σύμφωνα με τις διατάξεις της παρούσας συμφωνίας και ο συνακόλουθος προνομιακός τους χαρακτήρας να μπορούν να αναγνωρίζονται άμεσα από το άλλο συμβαλλόμενο μέρος, για παράδειγμα με κατάλληλη σήμανση ή με την προσθήκη υπόμνησης για την περιορισμένη χρήση τους. Το ίδιο ισχύει και για τυχόν ολική ή μερική αναπαραγωγή των εν λόγω πληροφοριών. Το συμβαλλόμενο μέρος ή συμμετέχων στον οποίο κοινοποιούνται εμπιστευτικές πληροφορίες σύμφωνα με την παρούσα συμφωνία υποχρεούται να σεβαστεί τον προνομιακό τους χαρακτήρα. Οι περιορισμοί αυτοί αίρονται αυτόματα, όταν οι προαναφερόμενες πληροφορίες κοινοποιούνται από τον κάτοχό τους χωρίς περιορισμούς.

               3.

               Οι εμπιστευτικές πληροφορίες που διαβιβάζονται στο πλαίσιο της παρούσας συμφωνίας μπορούν να κοινοποιηθούν από το συμβαλλόμενο μέρος που τις παραλαμβάνει στα πρόσωπα που απασχολούνται από αυτό, συμπεριλαμβανομένων των εργολάβων του και άλλων συναρμοδίων υπηρεσιών του συμβαλλομένου μέρους που είναι εξουσιοδοτημένοι για τους ειδικούς σκοπούς των διεξαγόμενων κοινών ερευνών, εφόσον είναι αναγκαίο να γνωρίζουν και υπό τον όρο ότι όλες οι εμπιστευτικές πληροφορίες που κοινοποιούνται με τον τρόπο αυτό προστατεύονται σύμφωνα με το παρόν παράρτημα και στον βαθμό που προβλέπεται από την οικεία νομοθεσία και τους κανονισμούς κάθε συμβαλλομένου μέρους και ότι είναι άμεσα αναγνωρίσιμες, σύμφωνα με όσα ορίζονται προηγουμένως.

         Β.   Μη έγγραφες εμπιστευτικές πληροφορίες
   Τα συμβαλλόμενα μέρη ή τα οριζόμενα από αυτά πρόσωπα χειρίζονται τις μη έγγραφες εμπιστευτικές πληροφορίες ή άλλες εμπιστευτικές ή προνομιακές πληροφορίες που παρέχονται στα σεμινάρια και τις άλλες συναντήσεις που διοργανώνονται σύμφωνα με τις διατάξεις της παρούσας συμφωνίας ή τις πληροφορίες που απορρέουν από την απόσπαση προσωπικού, τη χρήση εγκαταστάσεων ή την υλοποίηση κοινών έργων, σύμφωνα με τις βασικές αρχές που καθορίζονται στην παρούσα συμφωνία για τις έγγραφες πληροφορίες, υπό τον όρο, ωστόσο, ότι οι παραλήπτες των εν λόγω εμπιστευτικών ή λοιπών προνομιακών πληροφοριών έχουν ενημερωθεί εγγράφως σχετικά με τον εμπιστευτικό χαρακτήρα των πληροφοριών που τους έχουν κοινοποιηθεί, το αργότερο κατά τη χρονική στιγμή της κοινοποίησης.
   Γ.   Έλεγχος
   Κάθε συμβαλλόμενο μέρος μεριμνά ώστε να εξασφαλίζει ότι οι ακοινολόγητες πληροφορίες που παραλαμβάνει βάσει της παρούσας συμφωνίας, ελέγχονται όπως προβλέπεται σ’ αυτή. Εάν ένα από τα συμβαλλόμενα μέρη διαπιστώσει ότι του είναι αδύνατον ή ότι μπορεί εύλογα να αναμένεται ότι θα του είναι αδύνατον να συμμορφωθεί με τις διατάξεις των προηγουμένων παραγράφων Α και Β για τη μη διάδοση των πληροφοριών, ενημερώνει αμέσως σχετικά το άλλο συμβαλλόμενο μέρος. Τα συμβαλλόμενα μέρη συνέρχονται πάραυτα σε διαβουλεύσεις ώστε να καθορίσουν την ενδεδειγμένη πορεία δράσης.
   VI.   Επίλυση διαφορών και νέες και απρόβλεπτες μορφές πνευματικής ιδιοκτησίας

   Α.   Οι διαφορές μεταξύ των συμβαλλόμενων μερών σχετικά με ζητήματα πνευματικής ιδιοκτησίας επιλύονται σύμφωνα με το άρθρο Χ παράγραφος 3 της συμφωνίας. Ωστόσο, με αμοιβαία συμφωνία των μερών, μια διαφορά μπορεί να υποβληθεί σε διεθνές διαιτητικό δικαστήριο για την έκδοση δεσμευτικής διαιτητικής απόφασης σύμφωνα με τους εφαρμοστέους κανόνες διεθνούς δικαίου. Πλην αντίθετης συμφωνίας, ισχύουν οι κανόνες διαιτησίας της Επιτροπής των Ηνωμένων Εθνών για το διεθνές εμπορικό δίκαιο (Uncitral).
   Β.   Στην περίπτωση που ένα από τα συμβαλλόμενα μέρη εκτιμά ότι οι συνεργατικές δραστηριότητες που αναλαμβάνονται σύμφωνα με τις διατάξεις της παρούσας συμφωνίας μπορεί να οδηγήσουν στην παραγωγή μιας νέας μορφής πνευματικής ιδιοκτησίας που δεν καλύπτεται από ΠΤΔ ή από συμφωνία μεταξύ των ορισθέντων φορέων ή εάν ανακύψουν απρόβλεπτες δυσχέρειες, τα συμβαλλόμενα μέρη αρχίζουν πάραυτα διαβουλεύσεις για να εξασφαλιστεί η επαρκής κατοχύρωση της προστασίας, της εκμετάλλευσης και της διάδοσης της εν λόγω πνευματικής ιδιοκτησίας στα αντίστοιχα εδάφη τους.


Avis juridique important

|

31984D0337

84/337/Ευρατόμ, ΕΟΚ: Απόφαση του Συμβουλίου της 29ης Ιουνίου 1984 για τα πολυετή ερευνητικά και εκπαιδευτικά προγράμματα που διεξάγονται από το Κοινό Κέντρο Ερευνών (ΚΚΕ)

Επίσημη Εφημερίδα αριθ. L 177 της 04/07/1984 σ. 0023 - 0024 Ισπανική ειδική έκδοση: Κεφάλαιο 12 τόμος 4 σ. 0114  Πορτογαλική ειδική έκδοση : Κεφάλαιο 12 τόμος 4 σ. 0114

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 29ης Ιουνίου 1984  για τα πολυετή ερευνητικά και εκπαιδευτικά προγράμματα που διεξάγονται από το Κοινό Κέντρο Ερευνών (ΚΚΕρ)  (84/337/Ευρατόμ, ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7,  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1), που υποβλήθηκε μετά από διαβουλεύσεις με την Επιστημονική και Τεχνική Επιτροπή,  τη γνώμη του Ευρωπαϊκού Κοινοβουλίου (2),  Εκτιμώντας:  ότι για ένα πρόγραμμα που διαρκεί αρκετά χρόνια δεν είναι δυνατόν, λόγω της γρήγορης εξέλιξης της επιστήμης, να καθορίζονται εκ των προτέρων οι λεπτομέρειες όλων των αναγκαίων ερευνητικών δραστηριοτήτων· ότι αυτό ισχύει ιδιαίτερα για το πολυετές πρόγραμμα του Κοινού Κέντρου Ερευνών (ΚΚΕρ)· ότι ενδείκνυται λοιπόν να καταστεί το πρόγραμμα αυτό ιδιαίτερα εύκαμπτο και να προβλεφθούν μέσα για τη διευκόλυνση της ταχείας αναπροσαρμογής του·  ότι πρέπει, επομένως, να θεσπισθεί διαδικασία που θα επιτρέπει στην Επιτροπή, με τη συμμετοχή των αντιπροσώπων των κρατών μελών, να παίρνει τις αναγκαίες αποφάσεις για την προσαρμογή του προγράμματος το οποίο έχει θεσπιστεί στις γενικές γραμμές του από το Συμβούλιο και να εξασφαλιστεί στενή συνεργασία μεταξύ του ΚΚΕρ και των κρατών μελών, όσον αφορά την εφαρμογή των ερευνητικών προγραμμάτων·  ότι η προσαρμογή του πολυετούς προγράμματος δεν έχει επιπτώσεις ούτε ως προς τις ισχύουσες δημοσιονομικές ρυθμίσεις (δημοσιονομικός κανονισμός) ούτε ως προς την τήρηση της δημοσιονομικής διαδικασίας (κατάρτιση του δημοσιονομικού σχεδίου και των όρων εφαρμογής του)·  ότι η Επιτροπή, με την απόφαση 84/339/Ευρατόμ (3), για την τροποποίηση της διάρθρωσης του ΚΚΕρ, σύστησε ένα Διοικητικό Συμβούλιο και ένα Επιστημονικό Συμβούλιο για να τη συμβουλεύουν και να την επικουρούν στα καθήκοντά της,  ΑΠΟΦΑΣΙΖΕΙ:  Άρθρο 1  Το Συμβούλιο θεσπίζει το πολυετές πρόγραμμα του ΚΚΕρ σύμφωνα με τις ακόλουθες κατευθυντήριες γραμμές:  α) υποδεικνύει τα πεδία έρευνας που αντιστοιχούν σε προγράμματα δράσης στον τομέα της έρευνας, τα οποία πρέπει να αποτελέσουν το αντικείμενο των εργασιών του προγράμματος·  β) κάνει μια ενδεικτική εκτίμηση του σχετικού ύψους της χρηματοδότησης και του προσωπικού που απαιτούνται για το ερευνητικό έργο σε κάθε τομέα·  γ) κάνει μια εκτίμηση των πόρων που απαιτούνται για την εφαρμογή του προγράμματος, με βάση:  - τον επιτρεπόμενο αριθμό προσωπικού για τη διάρκεια του προγράμματος, και  - το ύψος χρηματοδότησης του προγράμματος σε ECU, σε τιμές που ισχύουν κατά την ημερομηνία της έκδοσης της απόφασης για τη θέσπιση του πολυετούς προγράμματος.  Άρθρο 2  Εφόσον παραστεί ανάγκη και μέσα στα πλαίσια που καθορίζει η απόφαση του Συμβουλίου σχετικά με το πολυετές πρόγραμμα, η Επιτροπή εξουσιοδοτείται, υπό τους όρους που καθορίζονται στο άρθρο 3, να λαμβάνει τις αναγκαίες αποφάσεις για την προσαρμογή του πολυετούς προγράμματος του ΚΚΕρ είτε στις ερευνητικές ανάγκες που εμφανίζονται σε κοινοτικό επίπεδο μετά από τη θέσπιση του πολυετούς προγράμματος, είτε στις ανάγκες ευκαμψίας του ΚΚΕρ.  Άρθρο 3  Όταν η Επιτροπή κρίνει ότι πρέπει να προβεί σε προσαρμογή του προγράμματος του ΚΚΕρ, μέσα στα πλαίσια που ορίζει η απόφαση του Συμβουλίου για το πολυετές πρόγραμμα, υποβάλλει σχέδιο μέτρου προς έγκριση στο Διοικητικό Συμβούλιο του ΚΚΕρ, το οποίο έχει συσταθεί από το άρθρο 4 της απόφασης 71/57/Ευρατόμ (4), όπως τροποποιήθηκε από την απόφαση 84/339/Ευρατόμ, και ενημερώνει την Επιτροπή Επιστημονικής και Τεχνικής Έρευνας, καθώς και την Επιτροπή Προϋπολογισμού του Ευρωπαϊκού Κοινοβουλίου.  Προκειμένου να εφαρμόσει το προτεινόμενο μέτρο, η Επιτροπή πρέπει πρώτα να λάβει την έγκριση του Διοι  κητικού Συμβουλίου του ΚΚΕρ. Η έγκριση αυτή απαιτείται να συγκεντρώσει την ειδική πλειοψηφία των μελών, κατά την έννοια του άρθρου 148 παράγραφος 2 της συνθήκης ΕΟΚ και του άρθρου 118 παράγραφος 2 της συνθήκης Ευρατόμ. Ο πρόεδρος δεν συμμετέχει στην ψηφοφορία.  Άρθρο 4  Εφόσον το Διοικητικό Συμβούλιο δώσει την έγκρισή του, σύμφωνα με το άρθρο 3, η Επιτροπή μπορεί να προβεί, στα πλαίσια της απόφασης του Συμβουλίου για το πολυετές πρόγραμμα, σε αναπροσαρμογή του πολυετούς κοινοτικού προγράμματος του ΚΚΕρ, με τους ακόλουθους περιορισμούς:  α) οι μεταφορές των πόρων μεταξύ προγραμμάτων δράσης στον τομέα της έρευνας (PAR) κατά την έννοια της απόφασης 84/1/Ευρατόμ, ΕΟΚ (1) δεν υπερβαίνουν το 15 % των ενδεικτικών ποσών κάθε προγράμματος PAR για τα προγράμματα PAR για τα οποία η μερίδα του ολικού ποσού που κρίνεται αναγκαίο για το πολυετές πρόγραμμα είναι κατώτερη από 150 εκατομμύρια ECU και το 10 % για τα προγράμματα PAR για τα οποία η μερίδα του ολικού ποσού που κρίνεται αναγκαίο για το πολυετές πρόγραμμα είναι ανώτερη από 150 εκατομμύρια ECU. Κανένα πρόγραμμα PAR δεν μπορεί να αυξηθεί περισσότερο από 15 %. Αν μέλος του Διοικητικού Συμβουλίου κρίνει ότι μια απόφαση που έχει ληφθεί μέσα στα προαναφερόμενα όρια είναι ικανή να μεταβάλει την ισορροπία του πολυετούς προγράμματος, μπορεί να ζητήσει την παραπομπή του θέματος στην Επιτροπή των Μόνιμων Αντιπροσώπων·  β) στα πλαίσια ενός προγράμματος PAR, οι μεταφορές μεταξύ των υποπρογραμμάτων δεν πρέπει επίσης να υπερβαίνουν το 15 % των ενδεικτικών ποσών κάθε υποπρογράμματος το οποίο διαθέτει συνολικές πιστώσεις λιγότερες από 150 εκατομμύρια ECU και το 10 % για τα υποπρογράμματα που διαθέτουν συνολικές πιστώσεις πάνω από 150 εκατομμύρια ECU·  γ) στα πλαίσια ενός υποπρογράμματος, η Επιτροπή μπορεί να καταργεί ή να τροποποιεί υπάρχοντα σχέδια ή να προσθέτει νέα, με την προϋπόθεση ότι οι συνολικές οικονομικές επιπτώσεις των παρεμβάσεων αυτών δεν μεταβάλλουν τις πιστώσεις των υποπρογραμμάτων περισσότερο από 15 % για υποπρογράμματα των οποίων η μερίδα είναι μικρότερη από 150 εκατομμύρια ECU και 10 % για υποπρογράμματα για τα οποία η μερίδα είναι ανώτερη από 150 εκατομμύρια ECU·  δ) εάν προστεθεί νέο σχέδιο, η μερίδα που θα διατεθεί γι' αυτό δεν πρέπει να υπερβαίνει τα 5 εκατομμύρια ECU.  Άρθρο 5  Η παρούσα απόφαση παράγει αποτελέσματα την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση εφαρμόζεται καθ' όλη τη διάρκεια του ερευνητικού προγράμματος του ΚΚΕρ 1984-1987, όπως καθορίστηκε με την απόφαση 84/1/Ευρατόμ, ΕΟΚ, και μπορεί να παραταθεί ή να τροποποιηθεί μετά από πρόταση της Επιτροπής.  Λουξεμβούργο, 29 Ιουνίου 1984.  Για το Συμβούλιο  Ο Πρόεδρος  L. FABIUS  (1) ΕΕ αριθ. C 225 της 23. 8. 1983, σ. 7.  (2) ΕΕ αριθ. C 307 της 14. 11. 1983, σ. 116.  (3) Βλέπε σελίδα 29 της παρούσας Επίσημης Εφημερίδας.  (4) ΕΕ αριθ. L 16 της 20. 1. 1971, σ. 14.  (1) ΕΕ αριθ. L 3 της 5. 1. 1984, σ. 21.


Avis juridique important

|

41992D0585

Απόφαση των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου της 28ης Δεκεμβρίου 1992 σχετικά με ορισμένα μέτρα που θα εφαρμοστούν έναντι των δώδεκα δημοκρατιών της πρώην ΕΣΣΔ όσον αφορά το εμπόριο ορισμένων προϊόντων σιδήρου και χάλυβα που υπάγονται στη συνθήκη ΕΚΑΧ

Επίσημη Εφημερίδα αριθ. L 396 της 31/12/1992 σ. 0048 - 0050

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ  ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 28ης Δεκεμβρίου 1992 σχετικά με  ορισμένα μέτρα που θα εφαρμοστούν έναντι των δώδεκα δημοκρατιών της πρώην ΕΣΣΔ όσον αφορά το  εμπόριο ορισμένων προϊόντων σιδήρου και χάλυβα που υπάγονται στη συνθήκη ΕΚΑΧ (92/585/ΕΚΑΧ) ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ  ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, σε συμφωνία με την Επιτροπή, ΑΠΟΦΑΣΙΖΟΥΝ: Άρθρο 1 Κατά το έτος 1993, για την εισαγωγή σε όλα τα κράτη μέλη των προϊόντων  σιδήρου και χάλυβα που υπάγονται στη συνθήκη ΕΚΑΧ και αναφέρονται στο παράρτημα Ι, είναι δε  καταγωγής της Ρωσσίας, της Ουκρανίας, της Γεωργίας, της Λευκορωσίας, της Αρμενίας, του  Αζερμπαϊτζάν, του Καζακστάν, της Κιργιζίας, της Μολδαβίας, του Ουζμπεκιστάν, του Τατζικιστάν και  του Τουρκμενιστάν απαιτείται η χορήγηση αδείας. Η άδεια αυτή χορηγείται μόνο εντός των κατωτέρω  οριζομένων ορίων. Άρθρο 2 Οι ποσότητες των οποίων επιτρέπεται η εισαγωγή καθορίζονται, για κάθε ομάδα προϊόντων,  για ολόκληρη την Κοινότητα, σύμφωνα με τις ποσοστώσεις του παραρτήματος ΙΙ. Άρθρο 3 Οι ποσοστώσεις καθορίζονται ετησίως, με τη διευκρίνιση ότι οι ποσότητες που μπορούν να  εγκριθούν για τους τέσσερις πρώτους μήνες δεν υπερβαίνουν το ένα τρίτο της ποσόστωσης, και ότι οι  ποσότητες που μπορούν να εγκριθούν για τους οκτώ πρώτους μήνες δεν υπερβαίνουν τα δύο τρίτα της  ποσόστωσης. Άρθρο 4 Τα κράτη μέλη εκδίδουν τις άδειες και ενημερώνουν αμέσως σχετικά την Επιτροπή. Η Επιτροπή  ενημερώνει τακτικά τα κράτη μέλη ως προς την πορεία της χρησιμοποίησης των προβλεπομένων στο άρθρο  3 ποσοτήτων. Τα κράτη μέλη και η Επιτροπή συντονίζονται μεταξύ τους για να εξασφαλίσουν ότι δεν γίνεται υπέρβαση  των ποσοτήτων αυτών. Άρθρο 5 Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα  των Ευρωπαϊκών Κοινοτήτων. Τίθεται σε εφαρμογή από 1ης Ιανουαρίου 1993. Βρυξέλλες, 28 Δεκεμβρίου 1992. Ο Πρόεδρος D. HURD    ΠΑΡΑΡΤΗΜΑ Ι ΚΑΤΑΛΟΓΟΣ ΤΩΝ ΠΡΟΪΟΝΤΩΝ ΠΟΥ ΥΠΑΓΟΝΤΑΙ ΣΕ ΠΟΣΟΣΤΩΣΕΙΣ Α. Πλατέα προϊόντα 1. Περιτυλιγμένα 7208 11 00 7208 12 10 7208 12 91 7208 12 95 7208 12 98 7208 13 10 7208 13 91 7208 13 95 7208 13 98 7208 14 10 7208 14 90 7208 14 91 7208 14 99 7208 21 10 7208 21 90 7208 22 10 7208 22 91 7208 22 95 7208 22 98 7208 23 10 7208 23 91 7208 23 95 7208 23 98 7208 24 10 7208 24 91 7208 24 99 7211 12 10 7211 19 10 7211 22 10 7211 29 10 7219 11 10 7219 11 90 7219 12 10 7219 12 90 7219 13 10 7219 13 90 7219 14 10 7219 14 90 7225 10 10 7225 20 20 7225 30 00 2. Λαμαρίνες τραχείας επιφανείας 7208 31 00 7208 32 10 7208 32 30 7208 32 51 7208 32 59 7208 32 91 7208 32 99 7208 33 10 7208 33 91 7208 33 99 7208 41 00 7208 42 10 7208 42 30 7208 42 51 7208 42 59 7208 42 91 7208 42 99 7208 43 10 7208 43 91 7208 43 99 7211 21 00 7221 11 10 3. Άλλα πλατέα προϊόντα 7208 34 10 7208 34 10 7208 35 10 7208 35 90 7208 44 10 7208 44 90 7208 45 10 7208 45 90 7208 90 10 7209 11 00 7209 12 10 7209 12 90 7209 13 10 7209 13 90 7209 14 10 7209 14 90 7209 21 00 7209 22 10 7209 22 90 7209 23 10 7209 23 90 7209 24 10 7209 24 91 7209 24 99 7209 31 00 7209 32 10 7209 32 90 7209 33 10 7209 33 90 7209 34 10 7209 34 90 7209 41 00 7209 42 10 7209 42 90 7209 43 10 7209 43 90 7209 44 10 7209 44 90 7209 90 10 7210 11 10 7210 12 11 7210 12 19 7210 20 10 7210 23 90 7210 31 10 7210 39 10 7210 41 10 7210 49 10 7210 50 10 7210 60 11 7210 60 19 7210 70 31 7210 70 39 7210 90 31 7210 90 33 7210 90 35 7210 90 39 7211 19 91 7211 19 99 7211 22 90 7211 29 91 7211 29 99 7211 30 10 7211 41 10 7211 41 91 7211 49 10 7211 90 11 7212 10 10 7212 10 91 7212 21 11 7212 29 11 7212 30 11 7212 40 10 7212 40 91 7212 50 31 7212 50 51 7212 60 11 7212 60 91 7219 21 11 7219 21 19 7219 21 90 7219 22 10 7219 22 90 7219 23 10 7219 24 10 7219 24 90 7219 31 10 7219 31 90 7219 32 10 7219 32 90 7219 33 10 7219 33 90 7219 34 10 7219 34 90 7219 35 10 7219 35 90 7225 40 70 7225 40 90 Β. Επιμήκη προϊόντα 1. Δοκοί 7207 19 31 7207 20 71 7216 31 11 7216 31 19 7216 31 91 7216 31 99 7216 32 11 7216 32 19 7216 32 91 7216 32 99 7216 33 10 7216 33 90 2. Χονδρόσυρμα 7213 10 00 7213 20 00 7213 31 00 7213 39 00 7213 41 00 7213 49 00 7213 50 10 7213 50 90 7221 00 10 7221 00 90 7227 10 00 7227 20 00 7227 90 10 7227 90 30 7227 90 50 7227 90 80 3. Άλλα επιμήκη προϊόντα 7207 19 11 7207 19 15 7207 20 51 7207 20 55 7207 20 57 7214 30 00 7214 40 10 7214 40 91 7214 40 99 7214 50 10 7214 50 91 7214 50 99 7214 60 00 7215 90 10 7216 10 00 7216 21 00 7216 22 00 7216 40 10 7216 40 90 7216 50 10 7216 50 90 7216 90 10 7218 90 50 7222 10 11 7222 10 19 7222 10 51 7222 10 59 7222 10 99 7222 30 10 7222 40 11 7222 40 19 7222 40 30 7224 90 31 7224 30 39 7228 10 10 7228 10 30 7228 20 11 7228 20 19 7228 20 30 7228 30 20 7228 30 40 7228 30 61 7228 30 69 7228 30 70 7228 30 89 7228 60 10 7228 70 10 7228 70 31 7228 80 10 7228 80 90 7301 10 00    ΠΑΡΑΡΤΗΜΑ ΙΙ Ποσοστώσεις Προϊόντα της κατηγορίας Α Σύνολο: 218 998 τόνοι - εκ των οποίων: Α1: 140 200 τόνοι Α2:  49 099 τόνοι Προϊόντα της κατηγορίας Β Σύνολο: 102 335 τόνοι - εκ των οποίων: Β1:  10 000 τόνοι Β2:  10 233 τόνοι


title: Απόφαση του Συμβουλίου, της 10ης Νοεμβρίου 2015, για τον καθορισμό της θέσης του Συμβουλίου σχετικά με το σχέδιο διορθωτικού προϋπολογισμού αριθ. 8 της Ευρωπαϊκής Ένωσης για το οικονομικό έτος 2015

text:
               12.11.2015

               EL

               Επίσημη Εφημερίδα της Ευρωπαϊκής Ένωσης

               C 375/2

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 10ης Νοεμβρίου 2015
   για τον καθορισμό της θέσης του Συμβουλίου σχετικά με το σχέδιο διορθωτικού προϋπολογισμού αριθ. 8 της Ευρωπαϊκής Ένωσης για το οικονομικό έτος 2015
   (2015/C 375/03)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και, ιδίως, το άρθρο 314, σε συνδυασμό με τη Συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 106α,
   Έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου της 25ης Οκτωβρίου 2012 σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 (1) του Συμβουλίου, και ιδίως το άρθρο 41,
   Εκτιμώντας τα ακόλουθα:

         ΑΠΟΦΑΣΙΖΕΙ:
   Άρθρο μόνο
   Η θέση του Συμβουλίου επί του σχεδίου διορθωτικού προϋπολογισμού αριθ. 8 της Ευρωπαϊκής Ένωσης για το οικονομικό έτος 2015 εγκρίθηκε στις 10 Νοεμβρίου 2015.
   Το πλήρες κείμενο είναι διαθέσιμο για ανάγνωση ή τηλεφόρτωση στον ιστότοπο του Συμβουλίου στη διεύθυνση: http://www.consilium.europa.eu/

      Βρυξέλλες, 10 Νοεμβρίου 2015.

            Για το Συμβούλιο

            Ο Πρόεδρος

         P. GRAMEGNA

      (1)  ΕΕ L 298 της 26.10.2012, σ. 1.

      (2)  ΕΕ L 69 της 13.3.2015, σ. 1.


title: 2007/267/ΕΚ,ΕυͿατόμ: Απόφαση των αντιπροσώπων των κυβερνήσεων των κρατών μελών, της 25ης Απριλίου 2007 , περί διορισμού δικαστών του Πρωτοδικείου των Ευρωπαϊκών Κοινοτήτων

text:
               1.5.2007

               EL

               Επίσημη Εφημερίδα της Ευρωπαϊκής Ένωσης

               L 114/27

      ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ

   της 25ης Απριλίου 2007
   περί διορισμού δικαστών του Πρωτοδικείου των Ευρωπαϊκών Κοινοτήτων
   (2007/267/ΕΚ, Ευρατόμ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 224,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 140,
   Εκτιμώντας τα εξής:

               (1)

               Η θητεία των κκ. Jörg. PIRRUNG, Hubert LEGAL, John D. COOKE, Rafael. GARCÍA-VALDECASAS, Nicholas James FORWOOD, της κας Ena CREMONA, της κας Irena ELIKÁNOVA, του κ. M. Vilenas VADAPALAS, της κας Ingrīda LABUCKA και των κκ. Enzo. MOAVERO MILANESI, Nils WAHL, Miro PREK και Theodore. CHIPEV, δικαστών του Πρωτοδικείου των Ευρωπαϊκών Κοινοτήτων, λήγει στις 31 Αυγούστου 2007.

               (2)

               Απαιτείται μερική ανανέωση των μελών του Πρωτοδικείου των Ευρωπαϊκών Κοινοτήτων για το διάστημα από 1ης Σεπτεμβρίου 2007 έως 31ης Αυγούστου 2013. Ωστόσο, ελλείψει πρότασης, ο διορισμός ενός δικαστή θα πραγματοποιηθεί μεταγενέστερα,

         ΑΠΟΦΑΣΙΖΟΥΝ:
   Άρθρο 1
   Διορίζονται δικαστές του Πρωτοδικείου των Ευρωπαϊκών Κοινοτήτων για την περίοδο από 1ης Σεπτεμβρίου 2007 έως 31ης Αυγούστου 2013:

               κ. Theodore CHIPEV

               κ John D. COOKE

               κα. Ena CREMONA

               κ Alfred DITTRICH

               κ. Nicholas James FORWOOD

               κα. Ingrīda LABUCKA

               κ. Enzo MOAVERO MILANESI

               κα. Irena PELIKÁNOVÁ

               κ. Miro PREK

               κ. Laurent TRUCHOT

               κ. Vilenas VADAPALAS

               κ. Nils WAHL

         Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 25 Απριλίου 2007.

            Ο Πρόεδρος

         W. SCHÖNFELDER


title: 2010/696/: Απόφαση του Συμβουλίου, της 17ης Νοεμβρίου 2010 , για τον διορισμό ενός μέλους του Ελεγκτικού Συνεδρίου

text:
               20.11.2010

               EL

               Επίσημη Εφημερίδα της Ευρωπαϊκής Ένωσης

               L 304/20

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 17ης Νοεμβρίου 2010
   για τον διορισμό ενός μέλους του Ελεγκτικού Συνεδρίου
   (2010/696/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 286 παράγραφος 5,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η παραίτηση του κ. Maarten B. ENGWIRDA, μέλους του Ελεγκτικού Συνεδρίου, ισχύει από 1η Ιανουαρίου 2011.

               (2)

               Επομένως o κ. Maarten B. ENGWIRDA θα πρέπει να αντικατασταθεί για το υπόλοιπο της θητείας του,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Gijs M. de VRIES διορίζεται μέλος του Ελεγκτικού Συνεδρίου για το διάστημα από 1η Ιανουαρίου 2011 έως 31 Δεκεμβρίου 2013.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 17 Νοεμβρίου 2010.

            Για το Συμβούλιο

            Ο Πρόεδρος

         D. REYNDERS

      (1)  Γνώμη που διατυπώθηκε στις 7 Οκτωβρίου 2010 (δεν έχει ακόμα δημοσιευθεί στην Επίσημη Εφημερίδα).


title: 2006/907/ΕΚ: Απόφαση του Συμβουλίου, της 30ής Νοεμβρίου 2006 , για το διορισμό στην Επιτροπή των Περιφερειών ενός μέλους από την Ισπανία

text:
               9.12.2006

               EL

               Επίσημη Εφημερίδα της Ευρωπαϊκής Ένωσης

               L 346/27

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 30ής Νοεμβρίου 2006
   για το διορισμό στην Επιτροπή των Περιφερειών ενός μέλους από την Ισπανία
   (2006/907/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της ισπανικής κυβέρνησης,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2006 έως 25 Ιανουαρίου 2010 (1).

               (2)

               Έχει κενωθεί μια θέση μέλους της Επιτροπής των Περιφερειών, συνεπεία της λήξης της θητείας του κ. Joan CLOS i MATHEU,

         ΑΠΟΦΑΣΙΖΕΙ:
   Άρθρο 1
   Ο κ. Jordi HEREU i BOHER, δήμαρχος της Βαρκελώνης, διορίζεται μέλος στην Επιτροπή των Περιφερειών προς αντικατάσταση του κ. Joan CLOS i MATHEU, για το υπόλοιπο της θητείας, δηλαδή έως τις 25 Ιανουαρίου 2010.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 30 Νοεμβρίου 2006.

            Για το Συμβούλιο

            Η Πρόεδρος

         L. HYSSÄLÄ

      (1)  EE L 56 της 25.2.2006, σ. 75.


Avis juridique important

|

31997D0688

Απόφαση του Συμβουλίου της 20ής Οκτωβρίου 1997 για παράταση της κοινής θέσης 96/635/ΚΕΠΠΑ όσον αφορά τη Βιρμανία/Μιανμάρ

Επίσημη Εφημερίδα αριθ. L 293 της 27/10/1997 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Οκτωβρίου 1997 για παράταση της κοινής θέσης 96/635/ΚΕΠΠΑ όσον αφορά τη Βιρμανία/Μιανμάρ (97/688/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο Ι.2,την κοινή θέση 96/635/ΚΕΠΠΑ της 28ης Οκτωβρίου 1996, όπως καθορίστηκε από το Συμβούλιο βάσει του άρθρου Ι.2 της συνθήκης για την Ευρωπαϊκή Ένωση, σχετικά με τη Βιρμανία/Μιανμάρ (1),την απόφαση 97/290/ΚΕΠΠΑ (2), η οποία παρέτεινε την εν λόγω κοινή θέση για μια περίοδο έξι μηνών έως τις 29 Οκτωβρίου 1997,Εκτιμώντας, ότι, υπό το φως των εκτιμήσεων του σημείου 6 της κοινής θέσης 96/635/ΚΕΠΠΑ, η εν λόγω κοινή θέση θα πρέπει να αποτελέσει το αντικείμενο νέας παράτασης,ΑΠΟΦΑΣΙΖΕΙ:Άρθρο 1Η κοινή θέση 96/635/ΚΕΠΠΑ παρατείνεται έως τις 29 Απριλίου 1998.Άρθρο 2Η παρούσα απόφαση δημοσιεύεται στην Επίσημη Εφημερίδα.Λουξεμβούργο, 20 Οκτωβρίου 1997.Για το ΣυμβούλιοΟ ΠρόεδροςF. BODEN(1) ΕΕ L 287 της 8. 11. 1996, σ. 1.(2) ΕΕ L 120 της 12. 5. 1997, σ. 4.


title: 2008/581/ΕΚ: Απόφαση της Επιτροπής, της 4ης Ιουλίου 2008 , σχετικά με τη χρηματοδότηση της αποθήκευσης αντιγόνων του ιού του αφθώδους πυρετού και την παρασκευή των εμβολίων που ανασυνιστώνται από τα αντιγόνα αυτά

text:
               15.7.2008

               EL

               Επίσημη Εφημερίδα της Ευρωπαϊκής Ένωσης

               L 186/36

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 4ης Ιουλίου 2008
   σχετικά με τη χρηματοδότηση της αποθήκευσης αντιγόνων του ιού του αφθώδους πυρετού και την παρασκευή των εμβολίων που ανασυνιστώνται από τα αντιγόνα αυτά
   (2008/581/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 14,
   την οδηγία 2003/85/ΕΚ του Συμβουλίου, της 29ης Σεπτεμβρίου 2003, σχετικά με τη θέσπιση κοινοτικών μέτρων για την καταπολέμηση του αφθώδους πυρετού, την κατάργηση της οδηγίας 85/511/ΕΟΚ και των αποφάσεων 89/531/ΕΟΚ και 91/665/ΕΟΚ και με την τροποποίηση της οδηγίας 92/46/ΕΟΚ (2), και ιδίως το άρθρο 80 παράγραφος 2,
   Εκτιμώντας τα ακόλουθα:

               (1)

               Σύμφωνα με την απόφαση 91/666/ΕΟΚ του Συμβουλίου, της 11ης Δεκεμβρίου 1991, για τη δημιουργία κοινοτικών αποθεμάτων εμβολίων κατά του αφθώδους πυρετού (3), έχουν δημιουργηθεί αποθέματα αντιγόνων για την ταχεία παρασκευή εμβολίων κατά του αφθώδους πυρετού, τα οποία για λόγους ασφαλείας διατηρούνται σε διάφορους καθορισμένους χώρους στις εγκαταστάσεις του παρασκευαστή.

               (2)

               Σύμφωνα με την οδηγία 2003/85/ΕΚ, η Επιτροπή εξασφαλίζει ότι τα κοινοτικά αποθέματα συμπυκνωμένων αδρανοποιημένων αντιγόνων για την παραγωγή εμβολίων κατά του αφθώδους πυρετού διατηρούνται στις εγκαταστάσεις της κοινοτικής τράπεζας αντιγόνων και εμβολίων.

               (3)

               Για το σκοπό αυτό, ο αριθμός των δόσεων και η ποικιλία των στελεχών και υποτύπων αντιγόνων του ιού του αφθώδους πυρετού που αποθηκεύονται στην κοινοτική τράπεζα αντιγόνων και εμβολίων αποφασίζονται λαμβάνοντας υπόψη τις ανάγκες που εκτιμώνται στο πλαίσιο των σχεδίων έκτακτης ανάγκης καθώς και την επιδημιολογική κατάσταση, εάν χρειάζεται, ύστερα από διαβούλευση με το κοινοτικό εργαστήριο αναφοράς.

               (4)

               Με την απόφαση 93/590/ΕΚ της Επιτροπής, της 5ης Νοεμβρίου 1993, για την αγορά από την Κοινότητα αντιγόνων αφθώδους πυρετού στο πλαίσιο της κοινοτικής δράσης που αφορά αποθέματα εμβολίων κατά του αφθώδους πυρετού (4), έγιναν ρυθμίσεις για την αγορά αντιγόνων αφθώδους πυρετού Α5 (ευρωπαϊκό στέλεχος), Α22 (στέλεχος Μέσης Ανατολής) και Ο1( ευρωπαϊκό στέλεχος).

               (5)

               Με την απόφαση 97/348/ΕΚ της Επιτροπής, της 23ης Μαΐου 1997, για την αγορά από την Κοινότητα αντιγόνων αφθώδους πυρετού και για την παρασκευή, παραγωγή, συσκευασία και διανομή εμβολίων κατά του αφθώδους πυρετού (5), έγιναν ρυθμίσεις για την αγορά Α22 Iraq, C1 και ASIA 1 αντιγόνων αφθώδους πυρετού.

               (6)

               Με την απόφαση 2000/77/ΕΚ της Επιτροπής, της 17ης Δεκεμβρίου 1999, για την αγορά από την Κοινότητα αντιγόνων αφθώδους πυρετού και για την παρασκευή, παραγωγή, εμφιάλωση και διανομή εμβολίων κατά του αφθώδους πυρετού (6), έγιναν ρυθμίσεις για την αγορά ορισμένων δόσεων Α Iran 96, Α Iran 99, Α Malaysia 97, SAT 1, SAT 2 (στελέχη Ανατολικής Αφρικής και Νότιας Αφρικής) και SAT 3 αντιγόνων αφθώδους πυρετού.

               (7)

               Με την απόφαση 2000/569/ΕΚ της Επιτροπής, της 8ης Σεπτεμβρίου 2000, για την αγορά από την Κοινότητα αντιγόνων αφθώδους πυρετού και για την παρασκευή, παραγωγή, εμφιάλωση και διανομή εμβολίων κατά του αφθώδους πυρετού (7), έγιναν ρυθμίσεις για την αγορά ορισμένων δόσεων A22 Iraq, A Malaysia 97, O1 Manisa, ASIA 1, SAT 1, SAT 2 (στελέχη Ανατολικής Αφρικής και Νότιας Αφρικής) και SAT 3 αντιγόνων αφθώδους πυρετού.

               (8)

               Το 2003 και σύμφωνα με την απόφαση C(2002) 4326 της Επιτροπής (8) σχετικά με την προμήθεια και την αποθήκευση αντιγόνων του ιού του αφθώδους πυρετού, αποκτήθηκαν συμπληρωματικές ποσότητες σημαντικών από επιδημιολογικής άποψης αντιγόνων.

               (9)

               Σύμφωνα με το άρθρο 14 της απόφασης 90/424/ΕΚ, πρέπει επίσης να καθοριστούν το επίπεδο της κοινοτικής συμμετοχής στη δημιουργία των εν λόγω αποθεμάτων αντιγόνων και οι όροι στους οποίους μπορεί να υπόκειται η συμμετοχή αυτή.

               (10)

               Όλα τα αντιγόνα παλαιότερα των πέντε ετών πρέπει να ελέγχονται ως προς τη δραστικότητά τους.

               (11)

               Από το 2005 και μετά, δεν υπάρχει καμία δεσμευτική μακροπρόθεσμη νομική υποχρέωση μεταξύ του συμβαλλόμενου και της Επιτροπής για την αποθήκευση, παρασκευή, διανομή, εμφιάλωση, επισήμανση και μεταφορά των αντιγόνων αφθώδους πυρετού που αγοράστηκαν από το 1993 έως το 2005.

               (12)

               Οι δαπάνες αποθήκευσης των αντιγόνων αφθώδους πυρετού για τα έτη 2005, 2006 και 2007 καλύπτονται από υποχρέωση χρηματοδότησης σύμφωνα με το δημοσιονομικό κανονισμό.

               (13)

               Από το 2005 έως το 2007, δεν προέκυψαν άλλες δαπάνες για τα αντιγόνα αφθώδους πυρετού, εκτός από τις δαπάνες αποθήκευσης.

               (14)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΑΠΟΦΑΣΙΖΕΙ:
   Άρθρο 1
   Η Επιτροπή πρέπει να λάβει τα αναγκαία μέτρα για να εξασφαλίσει την αποθήκευση όλων των αντιγόνων αφθώδους πυρετού που περιέχονται στο παράρτημα, από την 1η Ιανουαρίου 2008 και για ελάχιστη διάρκεια πέντε ετών.
   Η Επιτροπή θα μεριμνήσει επίσης για τη διενέργεια δοκιμών δραστικότητας, την παρασκευή, τη διανομή, την εμφιάλωση, την επισήμανση και τη μεταφορά των αντιγόνων αυτών.
   Άρθρο 2
   Οι συνολικές δαπάνες για την κάλυψη των υπηρεσιών που αναφέρονται στο άρθρο 1 δεν θα ξεπεράσουν τα 4 000 000 ευρώ.
   Άρθρο 3
   Ο γενικός διευθυντής της Γενικής Διεύθυνσης Υγείας και Προστασίας των Καταναλωτών εξουσιοδοτείται να υπογράψει εξ ονόματος της Επιτροπής τις συμβάσεις που προβλέπονται στο άρθρο 1.
   Άρθρο 4
   Η διαδικασία υποβολής προσφορών αρχίζει το πρώτο εξάμηνο του 2008. Μια σύμβαση παροχής υπηρεσιών σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (9) και με τους κανόνες εφαρμογής του όπως ορίζονται στον κανονισμό (ΕΚ, Ευρατόμ) αριθ. 2342/2002 της Επιτροπής (10) πρέπει να έχει συναφθεί το αργότερο έως τις 30 Σεπτεμβρίου 2008.

      Βρυξέλλες, 4 Ιουλίου 2008.

            Για την Επιτροπή

         Ανδρούλλα ΒΑΣΙΛΕΊΟΥ

            Μέλος της Επιτροπής

      (1)  ΕΕ L 224 της 18.8.1990, σ. 19. Απόφαση όπως τροποποιήθηκε τελευταία με τον κανονισμό (ΕΚ) αριθ. 1791/2006 (ΕΕ L 363 της 20.12.2006, σ. 1).

      (2)  ΕΕ L 306 της 22.11.2003, σ. 1. Οδηγία όπως τροποποιήθηκε τελευταία με την οδηγία 2006/104/ΕΚ (ΕΕ L 363 της 20.12.2006, σ. 352).

      (3)  ΕΕ L 368 της 31.12.1991, σ. 21. Απόφαση όπως τροποποιήθηκε τελευταία με τον κανονισμό (ΕΚ) αριθ. 807/2003 (ΕΕ L 122 της 16.5.2003, σ. 36).

      (4)  ΕΕ L 280 της 13.11.1993, σ. 33. Απόφαση όπως τροποποιήθηκε τελευταία με την απόφαση 2000/112/ΕΚ (ΕΕ L 33 της 8.2.2000, σ. 21).

      (5)  ΕΕ L 148 της 6.6.1997, σ. 27. Απόφαση όπως τροποποιήθηκε τελευταία με την απόφαση 2000/112/ΕΚ.

      (6)  ΕΕ L 30 της 4.2.2000, σ. 35.

      (7)  ΕΕ L 238 της 22.9.2000, σ. 61.

      (8)  Η απόφαση δεν έχει δημοσιευθεί.

      (9)  ΕΕ L 248 της 16.9.2002, σ. 1.

      (10)  ΕΕ L 357 της 31.12.2002, σ. 1.

      ΠΑΡΑΡΤΗΜΑ

         (Μη δημοσιεύσιμο)


title: Απόφαση (ΕΕ) 2017/937 της Ευρωπαϊκής Κεντρικής Τράπεζας, της 23ης Μαΐου 2017, σχετικά με την ανάθεση της έκδοσης κατ' εξουσιοδότηση αποφάσεων όσον αφορά τη σημασία των εποπτευόμενων οντοτήτων σε προϊσταμένους υπηρεσιακών μονάδων (ΕΚΤ/2017/17)

text:
               1.6.2017

               EL

               Επίσημη Εφημερίδα της Ευρωπαϊκής Ένωσης

               L 141/28

         ΑΠΌΦΑΣΗ (ΕΕ) 2017/937 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 23ης Μαΐου 2017
   σχετικά με την ανάθεση της έκδοσης κατ' εξουσιοδότηση αποφάσεων όσον αφορά τη σημασία των εποπτευόμενων οντοτήτων σε προϊσταμένους υπηρεσιακών μονάδων (ΕΚΤ/2017/17)
   Η ΕΚΤΕΛΕΣΤΙΚΗ ΕΠΙΤΡΟΠΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 11.6,
   Έχοντας υπόψη την απόφαση (ΕΕ) 2017/933 της Ευρωπαϊκής Κεντρικής Τράπεζας, της 16ης Νοεμβρίου 2016, σχετικά με τον καθορισμό γενικού πλαισίου για την κατ' εξουσιοδότηση λήψη αποφάσεων όσον αφορά εποπτικές νομικές πράξεις (ΕΚΤ/2016/40) (1), και ιδίως τα άρθρα 4 και 5,
   Έχοντας υπόψη την απόφαση (ΕΕ) 2017/934 της Ευρωπαϊκής Κεντρικής Τράπεζας, της 16ης Νοεμβρίου 2016, σχετικά με την κατ' εξουσιοδότηση έκδοση αποφάσεων όσον αφορά τη σημασία των εποπτευόμενων οντοτήτων (ΕΚΤ/2016/41) (2), και ιδίως το άρθρο 2,
   Έχοντας υπόψη την απόφαση ΕΚΤ/2004/2, της 19ης Φεβρουαρίου 2004, για τη θέσπιση του εσωτερικού κανονισμού της Ευρωπαϊκής Κεντρικής Τράπεζας (3), και ιδίως το άρθρο 10,
   Εκτιμώντας τα ακόλουθα:

               (1)

               Για να αντιμετωπιστεί ο σημαντικός αριθμός αποφάσεων που καλείται να εκδίδει η Ευρωπαϊκή Κεντρική Τράπεζα (ΕΚΤ) στο πλαίσιο της εκπλήρωσης των εποπτικών της καθηκόντων, θεσπίστηκε διαδικασία έκδοσης συγκεκριμένων κατ' εξουσιοδότηση αποφάσεων.

               (2)

               Μια εξουσιοδοτική απόφαση ενεργοποιείται με την έκδοση απόφασης της εκτελεστικής επιτροπής με την οποία ανατίθεται σε έναν ή περισσότερους προϊσταμένους υπηρεσιακών μονάδων η λήψη αποφάσεων βάσει της σχετικής εξουσιοδότησης.

               (3)

               Κατά την ανάθεση της λήψης αποφάσεων σε προϊσταμένους υπηρεσιακών μονάδων η εκτελεστική επιτροπή θα πρέπει να λαμβάνει υπόψη τη σημασία της εξουσιοδοτικής απόφασης και τον αριθμό των αποδεκτών της εκάστοτε κατ' εξουσιοδότησης απόφασης.

               (4)

               Ως προς τους προϊσταμένους υπηρεσιακών μονάδων οι οποίοι θα πρέπει να εξουσιοδοτηθούν να εκδίδουν αποφάσεις όσον αφορά τη σημασία των εποπτευόμενων οντοτήτων, έλαβε χώρα διαβούλευση με την πρόεδρο του εποπτικού συμβουλίου,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Κατ' εξουσιοδότηση αποφάσεις με τις οποίες εποπτευόμενη οντότητα σημαντικού εποπτευόμενου ομίλου χαρακτηρίζεται ή παύει να χαρακτηρίζεται σημαντική ή αλλάζει η επωνυμία της
   Οι κατ' εξουσιοδότηση αποφάσεις κατά το άρθρο 3 παράγραφοι 1, 2 ή 4 της απόφασης (ΕΕ) 2017/934 (ΕΚΤ/2016/41) εκδίδονται από έναν εκ των ακόλουθων προϊστάμενων υπηρεσιακής μονάδας:

               α)

               τον γενικό διευθυντή της Γενικής Διεύθυνσης Μικροπροληπτικής Εποπτείας I, αν η εποπτεία της οικείας εποπτευόμενης οντότητας ή του ομίλου διενεργείται από την εν λόγω Γενική Διεύθυνση·

               β)

               τον γενικό διευθυντή της Γενικής Διεύθυνσης Μικροπροληπτικής Εποπτείας II, αν η εποπτεία της οικείας εποπτευόμενης οντότητας ή του ομίλου διενεργείται από την εν λόγω Γενική Διεύθυνση· ή

               γ)

               τον αρμόδιο αναπληρωτή γενικό διευθυντή, σε περίπτωση κωλύματος του οικείου γενικού διευθυντή.

         Άρθρο 2
   Κατ' εξουσιοδότηση αποφάσεις με τις οποίες σημαντική εποπτευόμενη οντότητα ή σημαντικός εποπτευόμενος όμιλος παύουν να χαρακτηρίζονται σημαντικά
   Οι κατ' εξουσιοδότηση αποφάσεις κατά το άρθρο 3 παράγραφος 3 της απόφασης (ΕΕ) 2017/934 (ΕΚΤ/2016/41) εκδίδονται από τον γενικό διευθυντή της Γενικής Διεύθυνσης Μικροπροληπτικής Εποπτείας III ή, σε περίπτωση κωλύματός του, από τον αναπληρωτή γενικό διευθυντή, και έναν εκ των ακόλουθων προϊστάμενων υπηρεσιακής μονάδας:

               α)

               τον γενικό διευθυντή της Γενικής Διεύθυνσης Μικροπροληπτικής Εποπτείας I, αν η εποπτεία της οικείας εποπτευόμενης οντότητας ή του ομίλου διενεργείται από την εν λόγω Γενική Διεύθυνση·

               β)

               τον γενικό διευθυντή της Γενικής Διεύθυνσης Μικροπροληπτικής Εποπτείας II, αν η εποπτεία της οικείας εποπτευόμενης οντότητας ή του ομίλου διενεργείται από την εν λόγω Γενική Διεύθυνση· ή

               γ)

               τον αρμόδιο αναπληρωτή γενικό διευθυντή, σε περίπτωση κωλύματος του οικείου γενικού διευθυντή.

         Άρθρο 3
   Έναρξη ισχύος
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Φρανκφούρτη, 23 Μαΐου 2017.

            Ο Πρόεδρος της ΕΚΤ

         Mario DRAGHI

      (1)  Βλέπε σελίδα 14 της παρούσας Επίσημης Εφημερίδας.

      (2)  Βλέπε σελίδα 18 της παρούσας Επίσημης Εφημερίδας.

      (3)  ΕΕ L 80 της 18.3.2004, σ. 33.


title: Απόφαση του Ευρωπαϊκού Κοινοβουλίου, της 5ης Μαΐου 2010, σχετικά με την απαλλαγή όσον αφορά την εκτέλεση του προϋπολογισμού της Eurojust για το οικονομικό έτος 2008

text:
               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/202

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με την απαλλαγή όσον αφορά την εκτέλεση του προϋπολογισμού της Eurojust για το οικονομικό έτος 2008
   (2010/544/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς της Eurojust για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Eurojust για το οικονομικό έτος 2008 συνοδευόμενη από τις απαντήσεις της Eurojust (1),
   έχοντας υπόψη τη σύσταση του Συμβουλίου της 16ης Φεβρουαρίου 2010 (5827/2010 — C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη την απόφαση 2002/187/ΔΕΥ του Συμβουλίου, της 28ης Φεβρουαρίου 2002, σχετικά με τη σύσταση της Eurojust προκειμένου να ενισχυθεί η καταπολέμηση των σοβαρών μορφών εγκλήματος (3), και ιδίως το άρθρο 36,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού πλαισίου για τους οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής πολιτικών ελευθεριών, δικαιοσύνης και εσωτερικών υποθέσεων (A7-0093/2010),

               1.

               χορηγεί απαλλαγή στον διοικητικό διευθυντή της Eurojust όσον αφορά την εκτέλεση του προϋπολογισμού της Eurojust για το οικονομικό έτος 2008·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα αυτής στον διοικητικό διευθυντή της Eurojust, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 304 της 15.12.2009, σ. 131.

      (2)  ΕΕ L 248 της 16.9.2002, σ. 1.

      (3)  ΕΕ L 63 της 6.3.2002, σ. 1.

      (4)  ΕΕ L 357 της 31.12.2002, σ. 72.
    ---documentbreak---

               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/203

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασής του σχετικά με την απαλλαγή όσον αφορά την εκτέλεση του προϋπολογισμού της Eurojust για το οικονομικό έτος 2008
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς της Eurojust για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Eurojust για το οικονομικό έτος 2008 συνοδευόμενη από τις απαντήσεις της Eurojust (1),
   έχοντας υπόψη τη σύσταση του Συμβουλίου της 16ης Φεβρουαρίου 2010 (5827/2010 — C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη την απόφαση 2002/187/ΔΕΥ του Συμβουλίου, της 28ης Φεβρουαρίου 2002, σχετικά με τη σύσταση της Eurojust προκειμένου να ενισχυθεί η καταπολέμηση των σοβαρών μορφών εγκλήματος (3), και ιδίως το άρθρο 36,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού πλαισίου για τους οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής πολιτικών ελευθεριών, δικαιοσύνης και εσωτερικών υποθέσεων (A7-0093/2010),

               A.

               λαμβάνοντας υπόψη ότι το Ελεγκτικό Συνέδριο αναφέρει ότι απεκόμισε εύλογη βεβαιότητα ότι οι ετήσιοι λογαριασμοί για το οικονομικό έτος 2008 είναι αξιόπιστοι και ότι οι υποκείμενες πράξεις είναι νόμιμες και κανονικές,

               B.

               λαμβάνοντας υπόψη ότι στις 23 Απριλίου 2009 το Κοινοβούλιο χορήγησε απαλλαγή στον διοικητικό διευθυντή της Eurojust όσον αφορά την εκτέλεση του προϋπολογισμού της Eurojust για το οικονομικό έτος 2007 (5) και ότι, στο ψήφισμα που συνοδεύει την απόφαση περί απαλλαγής, το Κοινοβούλιο μεταξύ άλλων:

                           —

                           σημειώνει τη διαπίστωση του Ελεγκτικού Συνεδρίου ότι από τα 18 000 000 ευρώ για τα οποία υπήρξαν αναλήψεις υποχρεώσεων το 2007, 5 200 000 ευρώ μεταφέρθηκαν στο επόμενο έτος·

                           —

                           εκφράζει τη λύπη του διότι το Ελεγκτικό Συνέδριο εξακολουθεί να βρίσκει αδυναμίες στις διαδικασίες σύναψης συμβάσεων όπως και κατά τα προηγούμενα δύο έτη·

                           —

                           εκφράζει ανησυχίες για το γεγονός ότι το Ελεγκτικό Συνέδριο διαπίστωσε ότι η Eurojust δεν κατάφερε να προσλάβει το απαραίτητο προσωπικό των 60 ατόμων για να καλύψει το οργανόγραμμά της το 2007, και ότι, στο τέλος του 2007, είχαν πληρωθεί μόνον 95 θέσεις·

               1.

               σημειώνει με ικανοποίηση ότι το Ελεγκτικό Συνέδριο μπόρεσε να αποκομίσει εύλογη βεβαιότητα ότι οι ετήσιοι λογαριασμοί της μονάδας Eurojust για το οικονομικό έτος που έκλεισε στις 31 Δεκεμβρίου 2008 είναι από κάθε σημαντική άποψη αξιόπιστοι και ότι οι υποκείμενες πράξεις στο σύνολό τους είναι νόμιμες και κανονικές·

      Επιδόσεις

               2.

               υπογραμμίζει ότι η έλλειψη δεικτών, οι ελλείψεις στη μέτρηση της ικανοποίησης των χρηστών και η έλλειψη συντονισμού μεταξύ του προϋπολογισμού και του προγράμματος εργασίας καθιστούν δύσκολη την αξιολόγηση των επιδόσεων της Eurojust·

               3.

               εκφράζει την ικανοποίησή του για τη σύναψη της πρακτικής συμφωνίας για τους μηχανισμούς συνεργασίας μεταξύ Eurojust και OLAF στις 24 Σεπτεμβρίου 2008 (6)·

               4.

               σημειώνει ότι τα προσεχή έτη η απαλλαγή για την εκτέλεση του προϋπολογισμού του για την Eurojust θα πρέπει να βασίζεται σε μεγαλύτερο βαθμό στις επιδόσεις της Eurojust καθ’ όλη τη διάρκεια του έτους·

      Μεταφορά πιστώσεων

               5.

               σημειώνει τη διαπίστωση του Ελεγκτικού Συνεδρίου σύμφωνα με την οποία, το 2008, η Eurojust εξακολούθησε να αντιμετωπίζει πρόβλημα μεταφοράς πιστώσεων, ακόμη και αν το ποσοστό των πιστώσεων ήταν χαμηλότερο σε σύγκριση με το προηγούμενο οικονομικό έτος (13 % των οριστικών πιστώσεων του προϋπολογισμού έναντι 25 % των πιστώσεων που μεταφέρθηκαν το 2007)· διαπιστώνει, ωστόσο, με ανησυχία ότι το επίπεδο των πιστώσεων που μεταφέρθηκαν από το προηγούμενο οικονομικό έτος και στη συνέχεια ακυρώθηκαν (στη συγκεκριμένη περίπτωση, 1 000 000 ευρώ, ήτοι 25 % των πιστώσεων που μεταφέρθηκαν) ήταν υψηλό και ότι η κατάσταση αυτή αντιβαίνει στην αρχή της ετήσιας διάρκειας του προϋπολογισμού· ζητεί, ως εκ τούτου, από την Eurojust να λάβει μέτρα, προκειμένου να αποφευχθεί η επανάληψη αυτής της κατάστασης στο μέλλον, και να ενημερώσει εν συνεχεία σχετικά την αρμόδια για την απαλλαγή αρχή·

               6.

               λαμβάνει υπόψη ότι το 2008 η Eurojust καταχώρησε έσοδα από τόκους ύψους 191 390,56 ευρώ· με βάση το κλείσιμο των λογαριασμών και το ύψος των εισπραχθέντων τόκων, συμπεραίνει ότι η Eurojust διαθέτει σε διαρκή βάση υψηλά ταμειακά διαθέσιμα· λαμβάνει υπόψη ότι στις 31 Δεκεμβρίου 2008 τα ταμειακά διαθέσιμα της Eurojust ανέρχονταν σε 4 612 878,47 ευρώ· ζητεί από την Επιτροπή να διερευνήσει τις δυνατότητες για πλήρη εφαρμογή της αρχής της διατήρησης ταμειακών διαθεσίμων με βάση τις ανάγκες σύμφωνα με το άρθρο 15 παράγραφος 5 του κανονισμού (ΕΚ, Ευρατόμ) αριθ. 2343/2002, και να μελετήσει, τι αλλαγές απαιτούνται ως προς την προσέγγιση, προκειμένου τα ταμειακά διαθέσιμα της Eurojust να διατηρούνται, σε διαρκή βάση, όσο το δυνατόν χαμηλότερα·

      Αδυναμίες στις διαδικασίες σύναψης συμβάσεων

               7.

               εκφράζει τη λύπη του διότι το Ελεγκτικό Συνέδριο εξακολουθεί να βρίσκει αδυναμίες στις διαδικασίες σύναψης συμβάσεων όπως και κατά τα προηγούμενα τρία έτη· εκφράζει ιδιαιτέρως την ανησυχία του για τη διαπίστωση του Ελεγκτικού Συνεδρίου σύμφωνα με την οποία, το 2008, αφενός μεν, στην πλειονότητα των περιπτώσεων δεν πραγματοποιήθηκε προγενέστερη εκτίμηση της αξίας της αγοράς πριν από την έναρξη της διαδικασίας, αφετέρου δε, διαπιστώθηκαν επαναλαμβανόμενες και σοβαρές αδυναμίες στην παρακολούθηση των συμβάσεων και στον προγραμματισμό των διαδικασιών σύναψης συμβάσεων· υπογραμμίζει ότι η κατάσταση αυτή καταδεικνύει μια μεγάλη αδυναμία στην ικανότητα συνεργασίας των διαφόρων εμπλεκομένων υπηρεσιών της Eurojust και υποδεικνύει έλλειψη καθοδήγησης και ελέγχου εκ μέρους του διατάκτη·

               8.

               σημειώνει την απάντηση της Eurojust η οποία δεσμεύεται να υλοποιήσει σχέδιο δράσης με σκοπό την αντιμετώπιση των αδυναμιών που εντόπισε το Ελεγκτικό Συνέδριο· ζητεί, ως εκ τούτου, από την Eurojust να ενημερώσει την αρμόδια για την απαλλαγή αρχή σχετικά με τα αποτελέσματα αυτών των δράσεων·

      Ανθρώπινοι πόροι

               9.

               εκφράζει την ανησυχία του για το γεγονός ότι το Ελεγκτικό Συνέδριο εντόπισε και πάλι ανεπάρκειες στον σχεδιασμό και την εφαρμογή των διαδικασιών πρόσληψης· σημειώνει ιδιαιτέρως το ποσοστό κενών θέσεων (26 %) το οποίο εξακολουθεί να είναι εξαιρετικά υψηλό, μολονότι μικρότερο σε σύγκριση με το 2007 (33 %)·

               10.

               συμφωνεί με το Ελεγκτικό Συνέδριο ότι η Eurojust δεν τήρησε την αρχή της ειδικότητας των πιστώσεων δεδομένου ότι ποσόν 1 800 000 ευρώ μεταφέρθηκε από τις πιστώσεις για τους μισθούς των εκτάκτων και συμβασιούχων υπαλλήλων, κυρίως προκειμένου να αυξηθούν (κατά 238 %) οι πιστώσεις για προσωρινά απασχολούμενους υπαλλήλους·

               11.

               σημειώνει την απάντηση της Eurojust σχετικά με την κριτική του Ελεγκτικού Συνεδρίου στο θέμα των διαδικασιών πρόσληψης· ζητεί ιδιαίτερα από την Eurojust να ενημερώσει την αρμόδια για την απαλλαγή αρχή σχετικά με τη νέα διαδικασία πρόσληψης που άρχισε να εφαρμόζεται το 2009 και η οποία αναμένεται να διασφαλίσει εις το εξής καλύτερα τη διαφάνεια και την ίση μεταχείριση των εντός και εκτός του οργάνου υποψηφίων·

      Εσωτερικός λογιστικός έλεγχος

               12.

               διαπιστώνει με ανησυχία ότι καμία από τις 26 συστάσεις που διατύπωσε η υπηρεσία εσωτερικού ελέγχου (IAS) δεν εφαρμόστηκε πλήρως· επισημαίνει ότι τέσσερις εξ αυτών χαρακτηρίζονται ως «κρίσιμης σημασίας» και δώδεκα ως «πολύ σημαντικές»· ζητεί, ως εκ τούτου, από την Eurojust να εφαρμόσει χωρίς καθυστέρηση τις ακόλουθες συστάσεις που αφορούν τη διαχείριση των ανθρώπινων πόρων: κατάρτιση βραχυπρόθεσμου σχεδίου για την πλήρωση των υφισταμένων κενών θέσεων· επανακαθορισμός της οργάνωσης της Μονάδας Ανθρώπινων Πόρων· μείωση του αριθμού των εκτάκτων υπαλλήλων· ενίσχυση της διαδικασίας πρόσληψης· θέσπιση των εκτελεστικών διατάξεων που διέπουν την εξέλιξη της σταδιοδρομίας· εξασφάλιση της ανεξαρτησίας των μελών της εξεταστικής επιτροπής· διασφάλιση της ορθής εφαρμογής των διαδικασιών σύναψης συμβάσεων·

               13.

               παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση περί απαλλαγής, στο ψήφισμά του, της 5ης Μαΐου 2010 (7), σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

      (1)  ΕΕ C 304 της 15.12.2009, σ. 131.

      (2)  ΕΕ L 248 της 16.9.2002, σ. 1.

      (3)  ΕΕ L 63 της 6.3.2002, σ. 1.

      (4)  ΕΕ L 357 της 31.12.2002, σ. 72.

      (5)  ΕΕ L 255 της 26.9.2009, σ. 112.

      (6)  ΕΕ C 314 της 9.12.2008, σ. 4.

      (7)  Κείμενα που εγκρίθηκαν, Ρ7_ΤΑ(2010) 139, βλέπε σελίδα 241 της παρούσας Επίσημης Εφημερίδας.